Avis juridique important

|

32002D0904

2002/904/YUTP: Neuvoston päätös, tehty 11 päivänä marraskuuta 2002, Euroopan unionin osallistumista käsiaseiden ja kevyiden aseiden epävakauttavan keskittymisen ja leviämisen torjumiseen Kambodžassa koskevan päätöksen 1999/730/YUTP voimassaolon jatkamisesta ja muuttamisesta

Virallinen lehti nro L 313 , 16/11/2002 s. 0001 - 0002

Neuvoston päätös,tehty 11 päivänä marraskuuta 2002,Euroopan unionin osallistumista käsiaseiden ja kevyiden aseiden epävakauttavan keskittymisen ja leviämisen torjumiseen Kambodzassa koskevan päätöksen 1999/730/YUTP voimassaolon jatkamisesta ja muuttamisesta(2002/904/YUTP)EUROOPAN UNIONIN NEUVOSTO, jokaottaa huomioon Euroopan unionista tehdyn sopimuksen ja erityisesti sen 23 artiklan 2 kohdan,ottaa huomioon neuvoston yhteisen toiminnan 2002/589/YUTP 12 päivältä heinäkuuta 2002 Euroopan unionin osallistumisesta käsiaseiden ja kevyiden aseiden epävakauttavan keskittymisen ja leviämisen torjumiseen ja yhteisen toiminnan 1999/34/YUTP(1) kumoamisesta, ja erityisesti sen 6 artiklan,sekä katsoo seuraavaa:(1) Neuvosto teki 15 päivänä marraskuuta 1999 Euroopan unionin osallistumista käsiaseiden ja kevyiden aseiden epävakauttavan keskittymisen ja leviämisen torjumiseen Kambodzassa koskevan päätöksen 1999/730/YUTP(2), jolla oli tarkoitus panna täytäntöön yhteinen toiminta 1999/34/YUTP(3).(2) Eräitä tavoitteita ei ole pystytty saavuttamaan ennen 15 päivää marraskuuta 2002, jolloin päätöksen 2001/796/YUTP voimassaolo päättyy, kun taas toisia tavoitteita olisi vahvistettava ja laajennettava edellä mainitun määräpäivän jälkeen.(3) Euroopan unionin osallistumisen jatkuminen on osaltaan jatkoa kevyiden aseiden kaikenlaisen laittoman kaupan ehkäisemistä, torjumista ja poistamista koskevalle toimintaohjelmalle, jonka pienaseiden ja kevyiden aseiden laittoman kaupan kaikkia näkökohtia koskeva Yhdistyneiden Kansakuntien kansainvälinen konferenssi hyväksyi New Yorkissa 9-20 päivänä heinäkuuta 2001. Tämän pitäisi kannustaa muita tuenantajia tukemaan ponnisteluja kevyiden aseiden ja pienaseiden vähentämiseksi ja valvomiseksi sekä tarvittaessa mahdollistaa yhteisten hankkeiden toteuttaminen muiden tuenantajien kanssa.(4) Tämän vuoksi päätöksen 1999/730/YUTP voimassaoloa olisi jatkettava ja sitä olisi muutettava,ON PÄÄTTÄNYT SEURAAVAA:1 artiklaMuutetaan päätös 1999/730/YUTP seuraavasti:a) korvataan 3 artiklan 1 kohdassa oleva rahoitusohje 1568000 euron määräisellä rahoitusohjeella;b) korvataan 4 artiklan toisessa kohdassa päivämäärä "15 päivänä marraskuuta 2002" päivämäärällä "15 päivänä marraskuuta 2003";c) korvataan liite tämän päätöksen liitteellä.2 artiklaTämä päätös tulee voimaan 16 päivänä marraskuuta 2002.3 artiklaTämä päätös julkaistaan virallisessa lehdessä.Tehty Brysselissä 11 päivänä marraskuuta 2002.Neuvoston puolestaPuheenjohtajaB. Mikkelsen(1) EYVL L 191, 19.7.2002, s. 1.(2) EYVL L 294, 16.11.1999, s. 5, päätös sellaisena kuin se on viimeksi voimassaololtaan jatkettuna ja muutettuna päätöksellä 2001/796/YUTP (EYVL L 301, 17.11.2001, s. 1).(3) EYVL L 9, 15.1.1999, s. 1.LIITEHANKKEEN PÄÄLLIKÖN TEHTÄVÄNKUVAUS1. Hankkeen päällikkö toimii 1 artiklan 2 kohdan a alakohdan soveltamiseksi alan asiantuntijoiden avustamana asiaa koskevien lakien ja asetusten kehittämiseksi. Hankkeen päällikkö avustaa tässä tarkoituksessa hallitusta ja parlamenttia asiaa koskevan lakiehdotuksen hyväksymiseen johtavassa prosessissa ja auttaa lain soveltamisessa erityisesti laatimalla siitä johtuvia lakeja ja asetuksia. Hän tukee niin ikään kyseistä lainsäädäntöä koskevia yleisölle suunnattuja tiedotus- ja valistusohjelmia.2. Hankkeen päällikkö jatkaa 1 artiklan 2 kohdan b alakohdan soveltamiseksi yhteistyössä Kambodzan asevoimien kanssa toimintaa, joka liittyy asevarastojen kirjanpitoon, hallinnointiin ja turvallisuuteen sekä alan politiikkojen, suuntaviivojen ja käytäntöjen kehittämiseen. Tätä varten hankkeen päällikkö huolehtii aiemmin sotilasalueella 2 (Kampong Cham) ja sotilasalueella 5 (Battambang) täytäntöönpantujen hankkeiden seurannasta. Jos käytettävissä on varoja, hän järjestää hankkeen jollakin muulla sotilasalueella ja jatkaa kansallisella tasolla koulutukseen, järjestelmien kehittämiseen ja aseiden rekisteröintiin liittyviä toimia. Jos pannaan täytäntöön uusi hanke, hän huolehtii siitä, että asianomaiset viranomaiset ovat tiiviisti mukana uuden hankkeen määrittelyssä ja toteuttamisessa.Edellä mainittuja tarkoituksia varten, mutta toimien yhteydessä poliisiviranomaisiin, hankkeen päällikkö toteuttaa tiiviissä yhteistyössä sisäministeriön kanssa asevarastojen kirjanpitoa, hallinnointia ja turvallisuutta koskevan pilottihankkeen EU:n ASAC-poliisiasiantuntijan vuonna 2002 tekemässä toteutettavuustutkimuksessa suositellulla tavalla. Hän aloittaa tätä varten Phnom Penhin ja ainakin yhden muun maakunnan poliisiviranomaisten kanssa yhteistyön asevarastojen kirjanpitoon, hallinnointiin ja turvallisuuteen sekä alan politiikkojen, suuntaviivojen ja käytäntöjen kehittämiseen liittyen. Hän huolehtii, että asianomaiset viranomaiset ovat tiiviisti mukana hankkeen täytäntöönpanossa.3. Hankkeen päällikkö tukee ja edistää jatkuvasti 1 artiklan 2 kohdan c alakohdan soveltamiseksi alan asiantuntijoiden avustamana kerättyjen aseiden ja tarvittaessa armeijan sekä poliisi- ja turvallisuusjoukkojen ylimääräisten aseiden julkiseen hävittämiseen liittyvää hallituksen kansallista ohjelmaa (erityisesti osana kotiuttamis- ja sopeuttamisohjelmia). Hankkeen päällikkö voi tarvittaessa rajoitetusti tukea aseuudistuksesta ja sen hallinnoinnista vastaavan toimikunnan (National Commission for Weapons Reform and Management) valmiuksien kehittämistä. Hankkeen päällikkö valvoo ja seuraa edelleen aiemmin Kratiessa ja Pursatissa toteutettujen ohjelmien kaltaisten vapaaehtoista aseiden luovuttamista koskevien laajamittaisten ohjelmien ("Aseiden vastineeksi kehitystä") sekä paikallisten valtioista riippumattomien järjestöjen eri maakunnissa toteuttaman pienimuotoisen ohjelman täytäntöönpanoa.4. Hankkeen päällikkö myöntää 1 artiklan 2 kohdan d alakohdan soveltamiseksi taloudellista tukea valtioista riippumattomille järjestöille Kambodzassa, muun muassa aseiden vähentämistä Kambodzassa käsittelevälle yhteiselle työryhmälle, tukeakseen niiden toimintaa, joka koskee esimerkiksi valistusta, tietojen vaihtoa ja koulutusohjelmia. Tätä toimintaa voidaan toteuttaa tietyillä alueilla Kambodzassa sen mukaan, mitä hankkeen päällikön ja asianomaisten järjestöjen kesken sovitaan. Erityistä huomiota kiinnitetään edellä mainittujen järjestöjen keskuudessa toteutettavan koordinoinnin ja varainhoitoon liittyvän yhteistyön kehittämiseen siltä osin kuin niiden toiminta liittyy EU:n ASAC-hankkeeseen.5. Hankkeen päällikkö varmistaa, että perustetaan tarkoituksenmukaiset menettelyt toiminnan tehokasta seurantaa ja arviointia varten. Tätä varten hän pyrkii saamaan Kambodzan hallituksen sekä poliisi- ja turvajoukkojen täyden yhteistyön.6. Hankkeen päällikkö kannustaa muita tuenantajia tukemaan kevyiden aseiden ja pienaseiden vähentämiseen ja valvontaan tähtääviä ponnisteluja ja avustaa niitä tässä; hän on myös tarvittaessa valmis toteuttamaan tällaisia hankkeita yhdessä muiden tuenantajien kanssa tässä tehtävänkuvauksessa esitettyjen toimivaltuuksien rajoissa. Koska Euroopan unionin tehtävänä on toimia alan edelläkävijänä, hankkeen johtajalla on oltava keskeinen asema kansainvälisissä toimissa, ja hän osallistuu tarvittaessa muiden tuenantajien tukemien hankkeiden hallinnointiin.


Avis juridique important

|

41998D0451

15 päivänä kesäkuuta 1990 tehdyn Dublinin yleissopimuksen 18 artiklassa asetetun komitean päätös N:o 1/98, tehty 30 päivänä kesäkuuta 1998, yleissopimuksen täytäntöönpanomääräyksistä

Virallinen lehti nro L 196 , 14/07/1998 s. 0049 - 0050

15 päivänä kesäkuuta 1990 tehdyn Dublinin yleissopimuksen 18 artiklassa asetetun komitean PÄÄTÖS N:o 1/98,tehty 30 päivänä kesäkuuta 1998,yleissopimuksen täytäntöönpanomääräyksistä (98/451/JVY) Euroopan yhteisöjen jäsenvaltioon jätetyn turvapaikkahakemuksen käsittelystä vastuussa olevan valtion ratkaisemisesta 15 päivänä kesäkuuta 1990 Dublinissa allekirjoitetun yleissopimuksen (1), jäljempänä "yleissopimus" 18 artiklassa asetettu KOMITEA, jäljempänä "komitea", jokaOTTAA HUOMIOON yleissopimuksen 18 artiklan 1 ja 2 kohdan,SEKÄ KATSOO, ettäon tarpeen täydentää yleissopimuksen täytäntöönpanomääräyksistä 9 päivänä syyskuuta 1997 tehtyä komitean päätöstä 1/97 (2) yleissopimuksen tehokkaan täytäntöönpanon varmistamiseksi,olisi erityisesti selkiytettävä Euroopan unioniin tulevien turvapaikanhakijoiden käyttämiä keinoja ja tapoja koskevien tietojen käyttämistä turvapaikkahakemuksen käsittelystä vastuussa olevan valtion ratkaisemisessa,jäsenvaltioiden välinen sormenjälkiä koskevien tietojen vaihtaminen niiden kansallisen lainsäädännön mukaisesti on hyödyllinen yleissopimuksen soveltamista tukeva järjestelmä henkilöllisyyden toteamiseksi ja sen jäsenvaltion määrittämiseksi, jonka kautta henkilö on tullut Euroopan unioniin, jajäsenvaltioiden välisen käytännön yhteistyön kehittäminen helpottaisi yleissopimuksen täytäntöönpanoa,ON PÄÄTTÄNYT SEURAAVAA:1 artikla Tiedot niistä tavoista ja keinoista, joita käyttäen turvapaikanhakijat tulevat Euroopan unioniin 1. Jollei 2 kohdan säännöksistä muuta johdu, kyseessä olevien jäsenvaltioiden olisi yleissopimuksen 11 artiklan mukaisia hakemuksia tehdessään ja käsitellessään oltava tarvittaessa valmiita ottamaan huomioon luotettavista ja uskottavista lähteistä saadut asiaan liittyvät tiedot niistä tavoista ja keinoista, joita käyttäen turvapaikanhakijat tulevat Euroopan unioniin.2. Edellä 1 kohdassa tarkoitetut tiedot eivät kylläkään yksinään riitä määrittämään yleissopimuksen mukaista jäsenvaltion vastuuta ja toimivaltaa, mutta ne voivat vaikuttaa muiden yksittäistä turvapaikanhakijaa koskevien tietojen arviointiin.3. Jäsenvaltiot varmistavat, että niistä tavoista ja keinoista, joita käyttäen turvapaikanhakijat tulevat Euroopan unioniin, saadut tiedot toimitetaan pikaisesti yleissopimuksen 11 artiklan mukaisesti hakemusten tekemisestä ja käsittelemisestä vastaaville viranomaisille.2 artikla Sormenjälkiä koskevien tietojen vaihtaminen yleissopimuksen 15 artiklan nojalla 1. Yleissopimuksen määräyksiä tai komitean muiden päätösten säännöksiä rajoittamatta kukin jäsenvaltio voi yleissopimuksen 15 artiklan 2 kohdan mukaisesti pyytää toiselta jäsenvaltiolta sormenjälkiä koskevia tietoja yleissopimuksen 15 artiklan 1 kohdassa mainittuihin tavoitteisiin perustuvista syistä.2. Edellä 1 kohdan mukaisiin pyyntöihin vastaamiseksi tapahtuvaan sormenjälkiä koskevien tietojen antamiseen sovelletaan pyynnön vastaanottaneen jäsenvaltion kansallista lainsäädäntöä ja Euroopan unionissa sovellettavia tietosuojaa koskevia periaatteita.3 artikla Vastuun ottamista koskeva pyyntö Yleissopimuksen 11 artiklan mukaisissa hakemuksissa on oltava kaikki sellaiset hakemuksen tekevän jäsenvaltion saatavilla olevat tiedot, jotka ovat tarpeen turvapaikkahakemuksen käsittelystä vastuussa olevan valtion ratkaisemiseksi.4 artikla Yhteydenpito ja yhteistyö 1. Kunkin jäsenvaltion on toteutettava tarpeelliset toimenpiteet, käytännön mahdollisuuksien mukaan, erityisesti vierailuilla, varmistaakseen tiiviit työyhteydet omien viranomaistensa ja muiden jäsenvaltioiden niiden viranomaisten välillä, jotka ovat vastuussa yleissopimukseen liittyvien tehtävien hoitamisesta ja joiden kanssa kyseinen jäsenvaltio on huomattavan paljon tekemisissä.2. Kunkin jäsenvaltion olisi viestintäyhteyksien parantamiseksi vaihdettava mahdollisuuksien mukaan yhteyshenkilöitä muiden jäsenvaltioiden kanssa silloin, kun tämä hyödyttää kaikkia osapuolia.3. Yleissopimuksen soveltamisesta vastaaville viranomaisille laaditaan käsikirja, joka jaetaan ja päivitetään ja jota täydennetään Euroopan unionin neuvoston pääsihteeristön toimesta. Käsikirja sisältää sellaiset tiedot, joista katsotaan olevan apua kyseisille viranomaisille. Sen sisältö tarkistetaan säännöllisin välein.5 artikla Voimaantulo Tämä päätös tulee voimaan päivänä, jona se julkaistaan virallisessa lehdessä.Tehty Brysselissä 30 päivänä kesäkuuta 1998.Komitean puolestaJ. STRAWPuheenjohtaja(1) EYVL C 254, 19.8.1997, s. 1(2) EYVL L 281, 14.10.1997, s. 1


title: 2004/689/: Neuvoston päätös, tehty 4 päivänä lokakuuta 2004, sosiaalisen suojelun komitean perustamisesta ja päätöksen 2000/436/EY kumoamisesta

text:
               13.10.2004

               FI

               Euroopan unionin virallinen lehti

               L 314/8

      NEUVOSTON PÄÄTÖS,

   tehty 4 päivänä lokakuuta 2004,
   sosiaalisen suojelun komitean perustamisesta ja päätöksen 2000/436/EY kumoamisesta
   (2004/689/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 144 artiklan,
   ottaa huomioon komission ehdotuksen,
   ottaa huomioon Euroopan parlamentin lausunnon (1),
   sekä katsoo seuraavaa:

               (1)

               Komissio ehdotti 14 päivänä heinäkuuta 1999 antamassaan tiedonannossa ”Yhteinen strategia sosiaalisen suojelun uudistamiseksi” yhteistyön lujittamista sosiaalisen suojelun alalla muun muassa perustamalla korkean tason virkamiestyöryhmä.

               (2)

               Euroopan parlamentti suhtautui 16 päivänä helmikuuta 2000 antamassaan päätöslauselmassa myönteisesti komission tiedonantoon ja virkamiestyöryhmän perustamiseen.

               (3)

               Yhteistyön lujittamisesta sosiaalisen suojelun uudistamiseksi ja parantamiseksi 17 päivänä joulukuuta 1999 annetuissa päätelmissään (2) neuvosto kannatti komission ehdotusta perustaa tämän toiminnan toteuttamiseksi yhteistyön lujittamisjärjestelmä, jota valmistellaan korkean tason virkamiestyöryhmässä. Neuvosto korosti, että tällaisen yhteistyön olisi koskettava kaikkia sosiaalisen suojelun muotoja ja tuettava jäsenvaltioita tarvittaessa sosiaalisen suojelun järjestelmien parantamisessa ja tehostamisessa jäsenvaltioiden ensisijaisten kansallisten tavoitteiden mukaisesti, sekä muistutti, että jäsenvaltiot ovat toimivaltaisia järjestämään sosiaalisen suojelun ja rahoittamaan sen. Neuvosto yhtyi komission esittämiin neljään laaja-alaiseen tavoitteeseen sosiaalisen suojelun järjestelmiä uudistettaessa. Tavoitteet ovat työnteon tekeminen kannattavaksi ja toimeentulon varmistaminen, eläkkeiden turvaaminen ja eläkejärjestelmien tekeminen kestäviksi, sosiaalisen integroitumisen edistäminen sekä korkealaatuisen ja kestävän terveydenhuollon varmistaminen. Neuvosto korosti myös, että naisten ja miesten tasa-arvo on valtavirtaistettava kaikissa toimissa, joilla pyritään kyseisiin neljään tavoitteeseen. Lopuksi neuvosto totesi rahoitusnäkökohtien olevan kaikille tavoitteille yhteisiä.

               (4)

               Lissabonissa 23 ja 24 päivänä maaliskuuta 2000 kokoontuneen Eurooppa-neuvoston päätelmissä tunnustetaan, että sosiaalinen suojelu on tärkeä osa aktiivisen ja dynaamisen hyvinvointivaltion kehittämisessä ja uudistamisessa Euroopassa. Päätelmissä kehotetaan neuvostoa tehostamaan jäsenvaltioiden välistä yhteistyötä siten, että vaihdetaan kokemuksia ja hyviä toimintatapoja kehittyneiden tietoverkkojen avulla.

               (5)

               Eurooppa-neuvosto on Nizzan kokouksessa ja sitä seuraavissa kokouksissaan säännöllisesti tukenut sosiaalisen suojelun komitean työtä tavoitteena edistää kokemusten vaihtoa yhteisön politiikasta sosiaalisen suojelun alalla.

               (6)

               Kesäkuun 29 päivänä 2000 tehdyllä neuvoston päätöksellä 2000/436/EY (3) perustettu sosiaalisen suojelun komitea on selvästi osoittanut hyödyllisyytensä sekä neuvoston että komission neuvoa-antavana elimenä, ja se on aktiivisesti osallistunut avoimen koordinointimenetelmän kehittämiseen sellaisena kuin se määritellään Eurooppa-neuvoston Lissabonin-kokouksessa.

               (7)

               Nizzan sopimuksen tultua voimaan 1 päivänä helmikuuta 2003 olisi korvattava nykyinen sosiaalisen suojelun komitea samannimisellä komitealla, jonka toimialaa on laajempi, jotta jo tehtyä työtä voidaan jatkaa. Päätös 2000/436/EY olisi sen vuoksi kumottava siitä päivästä, jona uusi sosiaalisen suojelun komitea alkaa hoitaa tehtäviänsä,

         ON PÄÄTTÄNYT SEURAAVAA:
   1 artikla
   1.   Perustetaan sosiaalisen suojelun neuvoa-antava komitea, jäljempänä ’komitea’, edistämään jäsenvaltioiden ja komission välistä yhteistyötä sosiaalisen suojelun politiikkojen alalla perustamissopimusta noudattaen sekä yhteisön toimielinten ja muiden elinten toimivalta huomioon ottaen.
   2.   Komitean tehtävänä on:

               a)

               seurata sosiaalialan tilannetta sekä sosiaalisen suojelun politiikkojen kehittymistä jäsenvaltioissa ja yhteisössä;

               b)

               edistää tietojen, kokemusten ja hyvien toimintatapojen vaihtoa jäsenvaltioiden välillä ja komission kanssa;

               c)

               laatia selvityksiä, antaa lausuntoja tai suorittaa muita toimivaltaansa kuuluvia tehtäviä joko neuvoston tai komission pyynnöstä taikka omasta aloitteestaan, sanotun kuitenkaan rajoittamatta perustamissopimuksen 207 artiklan soveltamista.

         3.   Komitea työskentelee tarvittaessa yhteistyössä muiden sosiaali- ja talouspolitiikkaa käsittelevien elinten ja komiteoiden kuten työllisyyskomitean ja talouspoliittisen komitean kanssa.
   4.   Toimeksiantoaan toteuttaessaan komitea luo tarvittavat yhteydet työmarkkinaosapuoliin ja sosiaalialan valtioista riippumattomiin järjestöihin ottaen huomioon niiden tehtävät ja vastuualueet sosiaalisen suojelun alalla. Myös Euroopan parlamentille tiedotetaan komitean toimista.
   2 artikla
   1.   Komiteassa on kaksi kunkin jäsenvaltion nimeämää edustajaa ja kaksi komission edustajaa. Edustajia voi avustaa kaksi varaedustajaa.
   Jäsenvaltioiden ja komission on pyrittävä varmistamaan sukupuolten välinen tasapaino valtuuskuntien kokoonpanossa.
   2.   Komitea voi käyttää ulkopuolisia asiantuntijoita, jos tämä on komiteassa käsiteltävien asioiden kannalta tarkoituksenmukaista.
   3.   Komitea luo yhteydet ehdokasmaiden edustajiin.
   3 artikla
   1.   Komitea valitsee puheenjohtajansa jäsenvaltioiden edustajien keskuudesta kaksivuotiseksi toimikaudeksi, jota ei voi uusia.
   Puheenjohtajaa avustaa neljä varapuheenjohtajaa, joista kaksi komitea valitsee jäsentensä keskuudesta kahdeksi vuodeksi. Kolmas varapuheenjohtaja edustaa jäsenvaltiota, joka huolehtii kulloinkin neuvoston puheenjohtajan tehtävästä, ja neljäs varapuheenjohtaja seuraavalla kaudella puheenjohtajana toimivaa jäsenvaltiota.
   2.   Puheenjohtaja kutsuu koolle komitean kokoukset joko omasta aloitteestaan tai kun vähintään puolet komitean jäsenistä niin pyytää.
   3.   Komitea vahvistaa työjärjestyksensä. Kulut korvataan voimassa olevien hallinnollisten sääntöjen mukaisesti.
   4.   Komissio avustaa komiteaa selvitysten teossa ja antaa sille organisatorista tukea. Se nimeää henkilöstönsä jäsenen sihteeriksi, joka toimii komitean ohjeiden mukaan avustaessaan sitä sen tehtävien hoidossa.
   Kokousten järjestämisessä komissio toimii yhteydessä neuvoston pääsihteeristöön.
   4 artikla
   Komitea voi uskoa erityiskysymysten tutkimisen varajäsenilleen tai perustaa työryhmiä tätä varten. Tässä tapauksessa puheenjohtajana on komitean nimeämä komitean jäsen tai varajäsen taikka komission virkamies.
   Työryhmät voivat pyytää avukseen asiantuntijoita.
   5 artikla
   Kumotaan päätös 2000/436/EY siitä päivästä alkaen, jona komitea kokoontuu ensimmäisen kerran. Komitean ensimmäinen kokous on pidettävä viimeistään neljän kuukauden kuluessa tämän päätöksen tekemisestä.

      Tehty Luxemburgissa 4 päivänä lokakuuta 2004.

            Neuvoston puolesta

            Puheenjohtaja

         A. J. DE GEUS

      (1)  Lausunto annettu 10. helmikuuta 2004 (ei vielä julkaistu virallisessa lehdessä).

      (2)  EYVL C 8, 12.1.2000, s. 7.

      (3)  EYVL L 172, 12.7.2000, s. 26.


title: 2005/845/Euratom: Komission päätös, tehty  25 päivänä marraskuuta 2005 , Euroopan atomienergiayhteisön liittymisestä yleissopimukseen avunannosta ydinonnettomuuden tai säteilyhätätilan yhteydessä

text:
               30.11.2005

               FI

               Euroopan unionin virallinen lehti

               L 314/27

         KOMISSION PÄÄTÖS,
   tehty 25 päivänä marraskuuta 2005,
   Euroopan atomienergiayhteisön liittymisestä yleissopimukseen avunannosta ydinonnettomuuden tai säteilyhätätilan yhteydessä
   (2005/845/Euratom)
   EUROOPAN YHTEISÖJEN KOMISSIO, joka
   ottaa huomioon Euroopan atomienergiayhteisön perustamissopimuksen ja erityisesti sen 101 artiklan toisen kohdan,
   ottaa huomioon avunantoa ydinonnettomuuden tai säteilyhätätilan yhteydessä koskevan yleissopimuksen tekemisen hyväksymisestä 23 päivänä toukokuuta 2005 tehdyn neuvoston päätöksen,
   sekä katsoo seuraavaa:

               (1)

               Kaksikymmentäkolme jäsenvaltiota on sopimuspuolena yleissopimuksessa avunannosta ydinonnettomuuden tai säteilyhätätilan yhteydessä.

               (2)

               Euroopan atomienergiayhteisön olisi liityttävä yleissopimukseen avunannosta ydinonnettomuuden tai säteilyhätätilan yhteydessä,

         ON PÄÄTTÄNYT SEURAAVAA:
   1 artikla
   Hyväksytään Euroopan atomienergiayhteisön puolesta liittyminen yleissopimukseen avunannosta ydinonnettomuuden tai säteilyhätätilan yhteydessä.
   Avunannosta ydinonnettomuuden tai säteilyhätätilan yhteydessä tehdyn yleissopimuksen teksti ja yleissopimuksen 14 artiklan 5 kohdan c alakohdan määräysten mukainen Euroopan atomienergiayhteisön julistus ovat tämän päätöksen liitteenä.
   2 artikla
   Liittymisasiakirja talletetaan avunannosta ydinonnettomuuden tai säteilyhätätilan yhteydessä tehdyn yleissopimuksen tallettajan Kansainvälisen atomienergiajärjestön pääjohtajan huostaan mahdollisimman pian tämän päätöksen tekemisen jälkeen kirjeellä, jonka allekirjoittaa Wienissä toimivan Euroopan komission kansainvälisten järjestöjen edustuston päällikkö.

      Tehty Brysselissä 25 päivänä marraskuuta 2005.

            Komission puolesta

         Andris PIEBALGS

            Komission jäsen

   Avunannosta ydinonnettomuuden tai säteilyhätätilan yhteydessä tehdyn yleissopimuksen 14 artiklan 5 kohdan c alakohdassa tarkoitettu julistus
   Yhteisöllä on säteilyhätätilanteisiin liittyvän avunannon alalla jäsenvaltioidensa kanssa jaettu toimivalta siinä laajuudessa kuin Euroopan atomienergiajärjestön perustamissopimuksen 2 artiklan b alakohdassa ja toisen osaston III luvun ”Terveyden suojelu” asiaa koskevissa määräyksissä määrätään.
    ---documentbreak---

               30.11.2005

               FI

               Euroopan unionin virallinen lehti

               L 314/28

         YLEISSOPIMUS AVUNANNOSTA YDINONNETTOMUUDEN TAI SÄTEILYHÄTÄTILAN YHTEYDESSÄ
   TÄMÄN YLEISSOPIMUKSEN OSAPUOLINA OLEVAT VALTIOT, jotka
   OVAT TIETOISIA, että ydinenergiaan liittyvää toimintaa harjoitetaan useissa valtioissa,
   TOTEAVAT, että ydinenergiaan liittyvän toiminnan korkeatasoisesta turvallisuudesta huolehtimiseksi on jo ryhdytty ja ryhdytään laajoihin toimiin, joiden tarkoituksena on ydinonnettomuuksien ehkäiseminen ja mahdollisen onnettomuuden seurausten rajoittaminen mahdollisimman vähäisiksi,
   HALUAVAT lujittaa ydinenergian turvallista kehitystä ja käyttöä koskevaa kansainvälistä yhteistyötä entisestään,
   OVAT VAKUUTTUNEITA siitä, että ydinonnettomuuden ja säteilyhätätilan varalle tarvitaan kansainväliset puitteet, jotka helpottavat pikaista avunantoa onnettomuuden tai hätätilan seurausten lievittämiseksi,
   TOTEAVAT kahden- ja monenväliset järjestelyt keskinäisestä avunannosta hyödyllisiksi tällä alalla,
   PANEVAT MERKILLE Kansainvälisen atomienergiajärjestön toiminnan keskinäisiä hätäapujärjestelyjä koskevien suuntaviivojen kehittämisessä ydinonnettomuuden tai säteilyhätätilan varalta,
   OVAT SOPINEET seuraavasta:
   1 artikla
   Yleiset määräykset
   1.   Sopimusvaltiot toimivat yhteistyössä keskenään ja Kansainvälisen atomienergiajärjestön (jäljempänä ’järjestö’) kanssa tämän yleissopimuksen määräysten mukaisesti helpottaakseen pikaista avunantoa ydinonnettomuuden tai säteilyhätätilan yhteydessä sen seurausten rajoittamiseksi mahdollisimman vähäisiksi ja hengen, omaisuuden ja ympäristön suojelemiseksi radioaktiivisten päästöjen vaikutuksilta.
   2.   Sopimusvaltiot voivat tällaista yhteistyötä helpottaakseen sopia kahden- tai monenvälisistä järjestelyistä tai niiden tarkoituksenmukaisesta yhdistelmästä ydinonnettomuuden tai säteilyhätätilan aiheuttamien vaurioiden ja vahinkojen ehkäisemiseksi tai rajoittamiseksi mahdollisimman vähäisiksi.
   3.   Sopimusvaltiot pyytävät järjestöä tämän yleissopimuksen määräysten mukaisesti ja perussääntönsä puitteissa parhaansa mukaan edistämään, helpottamaan ja tukemaan tämän yleissopimuksen edellyttämää sopimusvaltioiden välistä yhteistyötä.
   2 artikla
   Avunanto
   1.   Jos sopimusvaltio tarvitsee apua ydinonnettomuuden tai säteilyhätätilan yhteydessä, se voi riippumatta siitä, onko onnettomuus tai hätätila saanut alkunsa sen omalla tai sen lainkäyttövallan tai valvonnan alaisella alueella, esittää avunpyynnön mille tahansa toiselle sopimusvaltiolle joko suoraan tai järjestön välityksellä sekä järjestölle tai, milloin tarkoituksenmukaista, muille kansainvälisille hallitustenvälisille järjestöille (jäljempänä ’kansainväliset järjestöt’).
   2.   Apua pyytävän sopimusvaltion tulee eritellä, miten laajaa ja millaista apua se tarvitsee, sekä antaa mahdollisuuksien mukaan avustavalle osapuolelle sellaisia tietoja, joita se saattaa tarvita ratkaistakseen, missä määrin se pystyy täyttämään pyynnön. Jos apua pyytävän sopimusvaltion ei ole mahdollista eritellä, miten laajaa ja millaista apua se tarvitsee, sen ja apua antavan osapuolen tulee ratkaista asia keskinäisin neuvotteluin.
   3.   Jokaisen sopimusvaltion, jolle osoitetaan avunpyyntö, tulee viipymättä päättää ja ilmoittaa apua pyytävälle sopimusvaltiolle joko suoraan tai järjestön välityksellä, voiko se antaa pyydettyä apua, sekä annettavan avun laajuus ja ehdot.
   4.   Sopimusvaltioiden tulee edellytystensä rajoissa nimetä ja ilmoittaa järjestölle ne asiantuntijat, laitteet ja tarvikkeet, jotka ne voisivat asettaa käytettäviksi ydinonnettomuuden tai säteilyhätätilan yhteydessä muille sopimusvaltioille annettavaa apua varten, sekä ne ehdot, erityisesti taloudelliset, joilla apua voitaisiin antaa.
   5.   Sopimusvaltio voi pyytää apua lääkintähoidon antamiseksi ydinonnettomuuden tai säteilyhätätilan kohteeksi joutuneille ihmisille tai heidän väliaikaiseksi sijoittamisekseen toisen sopimusvaltion alueelle.
   6.   Järjestön tulee ryhtyä perussääntönsä ja tämän yleissopimuksen mukaisesti toimenpiteisiin sopimusvaltion tai jäsenvaltion ydinonnettomuuden tai säteilyhätätilan yhteydessä esittämän avunpyynnön johdosta:

               a)

               asettamalla käytettäviksi sopivia voimavaroja, jotka on osoitettu tähän tarkoitukseen;

               b)

               välittämällä pyyntö pikaisesti muille valtioille ja kansainvälisille järjestöille, joilla järjestön tietojen mukaan saattaa olla tarpeelliset voimavarat; sekä

               c)

               koordinoimalla kansainvälisesti näin mahdollisesti saatavan avun antamista, jos apua pyytävä valtio sitä pyytää.

         3 artikla
   Avunannon johtaminen ja valvonta
   Jollei toisin sovita:

               a)

               apua pyytävä valtio vastaa alueellaan avustustoimien yleisestä johdosta, valvonnasta, koordinoinnista ja ohjauksesta. Kun avunantoon sisältyy henkilöstöapua, avustavan osapuolen tulisi apua pyytävän valtion kanssa neuvoteltuaan nimetä henkilö, joka olisi vastuussa avustavan osapuolen käytettäväksi asettamasta henkilöstöstä ja laitteista ja niiden toiminnan välittömästä ohjauksesta. Tehtävään nimetyn henkilön tulisi harjoittaa ohjausta yhteistyössä apua pyytävän valtion asianomaisten viranomaisten kanssa;

               b)

               apua pyytävän valtion tulee mahdollisuuksiensa mukaan huolehtia paikallisista toimintaedellytyksistä ja palveluista avustustoiminnan asianmukaiseksi ja tehokkaaksi toteuttamiseksi. Sen tulee myös varmistaa sen henkilöstön sekä niiden laitteiden ja tarvikkeiden suojelu, jotka avustava valtio tätä tarkoitusta varten tuo tai tuottaa sen alueelle;

               c)

               osapuolten avunantoaikana toimittamien laitteiden tai tarvikkeiden omistusoikeus ei muutu ja niiden palauttaminen taataan;

               d)

               sopimusvaltio, joka antaa apua 2 artiklan 5 kappaleen mukaisesti esitetystä pyynnöstä, koordinoi avustustoiminnan omalla alueellaan.

         4 artikla
   Toimivaltaiset viranomaiset ja yhteyspaikat
   1.   Sopimusvaltion tulee ilmoittaa järjestölle sekä suoraan tai järjestön välityksellä muille sopimusvaltioille ne toimivaltaiset viranomaisensa ja yhteyspaikkansa, jotka ovat valtuutettuja esittämään ja ottamaan vastaan avunpyyntöjä ja hyväksymään avunantoa koskevia tarjouksia. Näiden yhteyspaikkojen ja järjestössä toimivan yhteyskeskuksen tulee olla käytettävissä jatkuvasti.
   2.   Sopimusvaltion tulee ilmoittaa viipymättä järjestölle 1 kappaleessa tarkoitettujen tietojen mahdollisesta muuttumisesta.
   3.   Järjestön tulee toimittaa 1 ja 2 kappaleessa tarkoitetut tiedot säännöllisesti ja viivytyksettä sopimusvaltioille, jäsenvaltioille ja asianomaisille kansainvälisille järjestöille.
   5 artikla
   Järjestön tehtävät
   Sopimusvaltiot pyytävät järjestöä 1 artiklan 3 kappaleen mukaisesti ja rajoittamatta tämän yleissopimuksen muiden määräysten toteutumista:

               a)

               keräämään ja jakamaan sopimusvaltioille ja jäsenvaltioille tietoja:

                           i)

                           asiantuntijoista, laitteista ja tarvikkeista, jotka olisivat käytettävissä ydinonnettomuuden tai säteilyhätätilan yhteydessä;

                           ii)

                           menetelmistä, tekniikasta ja saatavilla olevista tutkimustuloksista, jotka koskevat vastatoimia ydinonnettomuuden tai säteilyhätätilan yhteydessä;

               b)

               pyynnöstä avustamaan sopimusvaltiota tai jäsenvaltiota seuraavissa tai muissa asiaan liittyvissä tehtävissä:

                           i)

                           valmiussuunnitelmien laatiminen ydinonnettomuuden ja säteilyhätätilan varalle sekä asianmukaisen lainsäädännön luominen;

                           ii)

                           sopivien ohjelmien kehittäminen henkilökunnan kouluttamiseksi ydinonnettomuuden ja säteilyhätätilan edellyttämään toimintaan;

                           iii)

                           avunpyyntöjen ja asiaankuuluvien tietojen välittäminen ydinonnettomuuden tai säteilyhätätilan yhteydessä;

                           iv)

                           sopivien säteilyvalvontaohjelmien, -menettelytapojen ja -vaatimusten kehittäminen;

                           v)

                           sopivien säteilyvalvontajärjestelmien toteutettavuuden tutkiminen;

               c)

               asettamaan ydinonnettomuuden tai säteilyhätätilan yhteydessä apua pyytävän sopimusvaltion tai jäsenvaltion käytettäväksi onnettomuuden tai hätätilan alustavaan arvioimiseen sopivia voimavaroja;

               d)

               tarjoamaan sopimusvaltioille tai jäsenvaltioille hyviä palveluksiaan ydinonnettomuuden tai säteilyhätätilan yhteydessä;

               e)

               luomaan ja ylläpitämään yhteyksiä asianomaisiin kansainvälisiin järjestöihin asiaankuuluvien tietojen ja tiedostojen hankkimiseksi ja vaihtamiseksi sekä laatimaan luettelon näistä järjestöistä sopimusvaltioiden, jäsenvaltioiden ja yllämainittujen järjestöjen käyttöön.

         6 artikla
   Luottamuksellisuus ja julkiset lausunnot
   1.   Apua pyytävän valtion ja avustavan osapuolen tulee varjella ydinonnettomuuteen tai säteilyhätätilaan liittyvän avunannon yhteydessä käyttöönsä saamiensa luottamuksellisten tietojen luottamuksellisuutta. Näitä tietoja saa käyttää yksinomaan tarkoitukseen, joka liittyy sovitun avun antamiseen.
   2.   Avustavan osapuolen tulee pyrkiä kaikin tavoin koordinoimaan tiedottaminen apua pyytävän valtion kanssa, ennen kuin se julkistaa tietoja avusta, jota on annettu ydinonnettomuuden tai säteilyhätätilan yhteydessä.
   7 artikla
   Kustannusten korvaaminen
   1.   Avustava osapuoli voi tarjota apua pyytävälle valtiolle maksutonta apua. Harkitessaan avun tarjoamista tältä pohjalta avustavan osapuolen tulee ottaa huomioon:

               a)

               ydinonnettomuuden tai säteilyhätätilan luonne;

               b)

               ydinonnettomuuden tai säteilyhätätilan alkulähteen sijainti;

               c)

               kehitysmaiden tarpeet;

               d)

               niiden maiden erityistarpeet, joilla ei ole ydinlaitoksia; sekä

               e)

               muut asiaan liittyvät seikat.

         2.   Kun apua annetaan kokonaan tai osaksi korvattavuuspohjalta, apua pyytävän valtion tulee korvata avustavalle osapuolelle tämän nimissä toimivien henkilöiden tai järjestöjen tekemien palvelusten kustannukset sekä kaikki avunantoon liittyvät kulut, joista apua pyytävä valtio ei itse suoraan vastaa. Jollei toisin sovita, korvaus on maksettava viipymättä sen jälkeen, kun avustava osapuoli on esittänyt apua pyytävälle valtiolle korvausvaatimuksen. Korvauksen on oltava muiden kuin paikallisten kustannusten osalta vapaasti siirrettävissä.
   3.   Tämän artiklan 2 kappaleen määräyksistä huolimatta avustava osapuoli voi milloin hyvänsä osaksi tai kokonaan luopua korvausvaatimuksesta tai myöntää lykkäystä korvauksen suorittamiseen. Luopumista tai lykkäämistä harkitessaan apua antavien osapuolten tulee ottaa asianmukaisesti huomioon kehitysmaiden tarpeet.
   8 artikla
   Erioikeudet, vapaudet ja helpotukset
   1.   Apua pyytävä valtio myöntää avustustehtävien hoidon edellyttämät erioikeudet, vapaudet ja helpotukset avustavan osapuolen henkilöstölle ja sen nimissä toimivalle henkilöstölle.
   2.   Apua pyytävä valtio myöntää seuraavat erioikeudet ja vapaudet avustavan osapuolen henkilöstölle ja sen nimissä toimivalle henkilöstölle, josta on tehty apua pyytävälle valtiolle asianmukainen ilmoitus ja jonka se on hyväksynyt:

               a)

               tehtävien hoidossa tapahtuneiden tekojen tai laiminlyöntien osalta vapautus pidättämisestä, vangitsemisesta ja oikeudenkäynnistä, apua pyytävän valtion rikos-, siviili- ja hallinto-oikeudellinen tuomiovalta mukaan luettuna; sekä

               b)

               avustustehtävien hoidon osalta vapautus veroista, tulleista ja muista maksuista lukuunottamatta niitä, jotka yleensä sisältyvät tavaroiden hintaan tai palveluksista suoritettaviin maksuihin.

         3.   Apua pyytävä valtio:

               a)

               myöntää avustavalle osapuolelle vapautuksen veroista, tulleista ja muista maksuista, jotka kohdistuvat laitteisiin ja omaisuuteen, jotka avustava osapuoli on tuonut apua pyytävän valtion alueelle avunantoa varten; sekä

               b)

               myöntää vapautuksen sellaisten laitteiden ja omaisuuden takavarikoinnista ja pakko-otosta.

         4.   Apua pyytävä valtio takaa sellaisten laitteiden ja omaisuuden palauttamisen. Avustavan osapuolen pyynnöstä apua pyytävän valtion tulee mahdollisuuksiensa mukaan järjestää avunantoon käytettyjen ja edelleen käyttökelpoisten laitteiden välttämätön puhdistaminen radioaktiivisuudesta ennen niiden palauttamista.
   5.   Apua pyytävä valtio helpottaa 2 kappaleen mukaisesti ilmoitetun henkilöstön ja avunantoon käytettävien laitteiden ja omaisuuden pääsyä alueelleen, siellä oloa ja sieltä poistumista.
   6.   Mikään tämän artiklan määräys ei vaadi apua pyytävää valtiota myöntämään kansalaisilleen tai alueellaan pysyvästi asuville henkilöille edellisissä kappaleissa mainittuja oikeuksia ja vapauksia.
   7.   Kaikkien erioikeuksia ja vapauksia nauttivien henkilöiden on noudatettava pyytävän valtion lakeja ja määräyksiä, sikäli kuin nämä eivät ole ristiriidassa heidän erioikeuksiensa ja vapauksiensa kanssa. Heillä on myös velvollisuus olla puuttumatta apua pyytävän valtion sisäisiin asioihin.
   8.   Mikään tämän artiklan määräys ei rajoita oikeuksia ja velvollisuuksia, jotka liittyvät muiden kansainvälisten sopimusten tai kansainvälisen tapaoikeuden mukaisesti myönnettäviin erioikeuksiin ja vapauksiin.
   9.   Allekirjoittaessaan, ratifioidessaan tai hyväksyessään tämän yleissopimuksen tai liittyessään siihen valtio voi antaa selityksen, että se ei katso 2 ja 3 kappaleen sitovan itseään kokonaisuudessaan tai joiltakin osin.
   10.   Sopimusvaltio, joka on antanut 9 kappaleen mukaisen selityksen, voi milloin tahansa peruuttaa sen tekemällä tästä ilmoituksen tallettajalle.
   9 artikla
   Henkilöstön, laitteiden ja omaisuuden kauttakulku
   Jokaisen sopimusvaltion tulee apua pyytävän valtion tai avustavan osapuolen pyynnöstä pyrkiä helpottamaan asianmukaisesti ilmoitetun, avunantoon käytettävän henkilöstön, laitteiden ja omaisuuden kauttakulkua alueensa läpi apua pyytävään valtioon ja sieltä pois.
   10 artikla
   Vaateet ja korvaukset
   1.   Sopimusvaltiot toimivat kiinteästi yhteistyössä helpottaakseen tässä artiklassa tarkoitettujen kanteiden ja vaateiden ratkaisemista.
   2.   Ellei toisin sovita, henkilöiden kuoleman tai vammautumisen, omaisuuden vahingoittumisen tai menetyksen tai ympäristön vahingoittumisen johdosta, joka on pyydettyä apua annettaessa tapahtunut apua pyytävän valtion tuomiovaltaan tai valvontaan kuuluvalla alueella, tämä valtio:

               a)

               ei nosta kannetta avustavaa osapuolta tai sen nimissä toimivia luonnollisia henkilöitä tai oikeushenkilöitä vastaan;

               b)

               ottaa vastatakseen kolmansien osapuolien kanteisiin ja vaatimuksiin, jotka kohdistuvat avustavaan osapuoleen tai sen nimissä toimiviin luonnollisiin henkilöihin tai oikeushenkilöihin;

               c)

               estää avustavaan osapuoleen tai sen nimissä toimiviin luonnollisiin henkilöihin tai oikeushenkilöihin kohdistuvat b kohdassa mainitut kanteet ja vaatimukset; sekä

               d)

               maksaa avustavalle osapuolelle tai sen nimissä toimiville luonnollisille henkilöille tai oikeushenkilöille korvauksen:

                           i)

                           avustavan osapuolen henkilökuntaan kuuluvien tai sen nimissä toimivien henkilöiden kuoleman tai vammautumisen johdosta;

                           ii)

                           sellaisten avunannossa käytettävien laitteiden tai tarvikkeiden menetyksen tai vahingoittumisen johdosta, jotka eivät ole kulutushyödykkeitä;

         lukuun ottamatta tapauksia, jotka johtuvat kuoleman, vamman, menetyksen tai vahingon aiheuttajan tahallisuudesta.
   3.   Tämä artikla ei estä korvauksen saamista minkään soveltuvan kansainvälisen sopimuksen tai minkään valtion kansallisen lainsäädännön nojalla.
   4.   Mikään tämän artiklan määräys ei vaadi apua pyytävää valtiota soveltamaan 2 kappaleen määräyksiä osaksi tai kokonaan omiin kansalaisiinsa tai alueellaan pysyvästi asuviin henkilöihin.
   5.   Allekirjoittaessaan, ratifioidessaan tai hyväksyessään tämän yleissopimuksen tai liittyessään siihen valtio voi antaa selityksen:

               a)

               että se ei katso 2 kappaleen sitovan itseään lainkaan tai joltakin osin;

               b)

               että se ei sovella 2 kappaletta lainkaan tai joltakin osin tapauksissa, jotka johtuvat kuoleman, vamman, menetyksen tai vahingon aiheuttajan törkeästä tuottamuksesta.

         6.   Sopimusvaltio, joka on antanut 5 kappaleen mukaisen selityksen, voi milloin tahansa peruuttaa sen tekemällä tästä ilmoituksen tallettajalle.
   11 artikla
   Avunannon lopettaminen
   Apua pyytävä valtio tai avustava osapuoli voi milloin hyvänsä asianmukaisten neuvottelujen jälkeen pyytää kirjallisesti, että tämän yleissopimuksen mukainen avunanto lopetetaan. Kun pyyntö on esitetty, osapuolet neuvottelevat järjestelyistä avunannon lopettamiseksi asianmukaisessa järjestyksessä.
   12 artikla
   Suhde muihin kansainvälisiin sopimuksiin
   Tämä yleissopimus ei vaikuta vastavuoroisiin oikeuksiin eikä velvollisuuksiin, joita sopimusvaltioilla on tämän yleissopimuksen aihepiiriin liittyvien voimassaolevien kansainvälisten sopimusten mukaisesti tai tulevaisuudessa tehtävien tämän yleissopimuksen tavoitteita ja tarkoitusperiä noudattavien kansainvälisten sopimusten mukaisesti.
   13 artikla
   Riitojen ratkaiseminen
   1.   Jos sopimusvaltioiden tai sopimusvaltion ja järjestön välille syntyy riitaa tämän yleissopimuksen tulkinnasta tai soveltamisesta, riidan osapuolet vaihtavat näkemyksiä riidan ratkaisemiseksi joko neuvottelemalla tai muulla hyväksymällään rauhanomaisella keinolla.
   2.   Jos tällaista sopimusvaltioiden välistä riitaa ei pystytä ratkaisemaan vuoden kuluessa 1 kappaleen mukaista näkemystenvaihtoa koskevan pyynnön esittämisestä, se saatetaan välimiesmenettelyssä käsiteltäväksi tai Kansainvälisen tuomioistuimen ratkaistavaksi, jos riidan osapuoli tätä pyytää. Jos riita on saatettu välimiesmenettelyssä käsiteltäväksi eivätkä riidan osapuolet kykene kuuden kuukauden kuluessa pyynnön esittämisestä sopimaan välimiesmenettelyn toteuttamisesta, osapuoli voi pyytää Kansainvälisen tuomioistuimen puheenjohtajaa tai Yhdistyneiden Kansakuntien pääsihteeriä nimeämään yhden tai useamman välimiehen. Jos riidan osapuolten pyynnöt ovat keskenään ristiriidassa, on Yhdistyneiden Kansakuntien pääsihteerille esitetyllä pyynnöllä etusija.
   3.   Valtio voi allekirjoittaessaan, ratifioidessaan tai hyväksyessään tämän yleissopimuksen tai liittyessään siihen antaa selityksen, ettei se katso jommankumman tai kummankaan 2 kappaleessa mainitun riitojen ratkaisumenettelyn sitovan itseään. Edellä 2 kappaleessa määritelty riitojen ratkaisumenettely ei ole muita sopimusvaltioita sitova suhteessa sopimusvaltioon, jonka osalta sellainen selitys on voimassa.
   4.   Sopimusvaltio, joka on antanut 3 kappaleen mukaisen selityksen, voi milloin tahansa peruuttaa sen tekemällä tästä ilmoituksen tallettajalle.
   14 artikla
   Voimaantulo
   1.   Tämä yleissopimus on avoinna allekirjoittamista varten kaikille valtioille ja Namibialle Yhdistyneiden Kansakuntien Namibia-neuvoston edustamana Kansainvälisen atomienergiajärjestön päämajassa Wienissä 26 päivästä syyskuuta 1986 alkaen, sekä Yhdistyneiden Kansakuntien päämajassa New Yorkissa 6 päivästä lokakuuta 1986 alkaen, kunnes yleissopimus tulee voimaan tai kahdentoista kuukauden ajan sen mukaan, kumpi ajanjakso on pitempi.
   2.   Valtio tai Namibia Yhdistyneiden Kansakuntien Namibia-neuvoston edustamana voi sitoutua noudattamaan tätä yleissopimusta joko allekirjoittamalla sen tai tallettamalla ratifioimis- tai hyväksymiskirjan ratifioimis- tai hyväksymisvaraumin tapahtuneen allekirjoituksen jälkeen tai tallettamalla liittymiskirjan. Ratifioimis-, hyväksymis- tai liittymiskirja talletetaan tallettajan huostaan.
   3.   Tämä yleissopimus tulee voimaan kolmenkymmenen päivän kuluttua siitä, kun kolme valtiota on sitoutunut noudattamaan sitä.
   4.   Valtion osalta, joka on sitoutunut noudattamaan tätä yleissopimusta sen voimaantulon jälkeen, yleissopimus tulee voimaan kolmenkymmenen päivän kuluttua sitoutumisesta.

               5.

                           a)

                           Tämä yleissopimus on tämän artiklan määräysten mukaisesti avoin liittymistä varten kansainvälisille järjestöille ja täysivaltaisista valtioista koostuville alueellisen yhdentymisen järjestöille, jotka ovat toimivaltaisia neuvottelemaan, tekemään ja soveltamaan kansainvälisiä sopimuksia tämän yleissopimuksen alaan kuuluvissa asioissa.

                           b)

                           Toimivaltaansa kuuluvissa asioissa nämä järjestöt käyttävät omasta puolestaan niitä oikeuksia ja täyttävät niitä velvollisuuksia, jotka kuuluvat sopimusvaltioille tämän yleissopimuksen mukaisesti.

                           c)

                           Liittymiskirjansa tallettaessaan tällaisen järjestön tulee antaa tallettajalle selitys, josta käy ilmi järjestön toimivalta tämän yleissopimuksen alaan kuuluvissa asioissa.

                           d)

                           Tällaisella järjestöllä ei ole enempää ääniä kuin sen jäsenvaltioilla.

         15 artikla
   Väliaikainen soveltaminen
   Valtio voi allekirjoittaessaan tämän yleissopimuksen tai milloin tahansa myöhemmin ennen sen voimaantuloa tämän valtion osalta antaa selityksen, että se soveltaa yleissopimusta väliaikaisesti.
   16 artikla
   Muutokset
   1.   Sopimusvaltio voi ehdottaa tämän yleissopimuksen muuttamista. Muutosehdotus toimitetaan tallettajalle, joka lähettää sen heti kaikille muille sopimusvaltioille.
   2.   Jos sopimusvaltioiden enemmistö pyytää tallettajaa kutsumaan koolle kokouksen käsittelemään muutosehdotuksia, tallettajan tulee kutsua kaikki sopimusvaltiot osallistumaan kokoukseen. Kokous saa alkaa aikaisintaan kolmenkymmenen päivän kuluttua kutsun esittämisestä. Kokouksessa sopimusvaltioiden kahden kolmasosan enemmistöllä hyväksytyistä muutoksista tehdään pöytäkirja, joka on avoinna allekirjoittamista varten kaikille sopimusvaltioille Wienissä ja New Yorkissa.
   3.   Pöytäkirja tulee voimaan kolmenkymmenen päivän kuluttua siitä, kun kolme valtiota on sitoutunut noudattamaan sitä. Valtion osalta, joka on sitoutunut noudattamaan pöytäkirjaa sen tultua voimaan, pöytäkirja tulee voimaan kolmenkymmenen päivän kuluttua sitoutumisesta.
   17 artikla
   Irtisanominen
   1.   Sopimusvaltio voi irtisanoa tämän yleissopimuksen ilmoittamalla asiasta kirjallisesti tallettajalle.
   2.   Irtisanominen tulee voimaan vuoden kuluttua siitä kun tallettaja on vastaanottanut ilmoituksen.
   18 artikla
   Tallettaja
   1.   Järjestön pääjohtaja toimii tämän yleissopimuksen tallettajana.
   2.   Järjestön pääjohtaja ilmoittaa heti sopimusvaltioille ja kaikille muille valtioille:

               a)

               tämän yleissopimuksen tai muutospöytäkirjan allekirjoittamisista;

               b)

               tätä yleissopimusta tai muutospöytäkirjaa koskevista ratifioimis-, hyväksymis- tai liittymiskirjan tallettamisista;

               c)

               8, 10 ja 13 artiklojen mukaisista selityksistä tai niiden peruutuksista;

               d)

               15 artiklan mukaisista selityksistä, jotka koskevat tämän yleissopimuksen väliaikaista soveltamista;

               e)

               tämän yleissopimuksen ja sen muutosten voimaantulosta; sekä

               f)

               17 artiklan mukaisista irtisanomisista.

         19 artikla
   Todistusvoimaiset tekstit ja oikeaksi todistetut jäljennökset
   Tämän yleissopimuksen alkuperäiskappale, jonka arabian-, kiinan-, englannin-, ranskan-, venäjän- ja espanjankieliset tekstit ovat yhtä todistusvoimaisia, talletetaan Kansainvälisen atomienergiajärjestön pääjohtajan huostaan, joka lähettää oikeaksi todistetut jäljennökset sopimusvaltioille ja kaikille muille valtioille.
   TÄMÄN VAKUUDEKSI allekirjoittaneet asianmukaisesti valtuutettuina ovat allekirjoittaneet tämän yleissopimuksen, joka on avoinna allekirjoittamista varten 14 artiklan 1 kappaleen määräysten mukaisesti.
   HYVÄKSYTTY Kansainvälisen atomienergiajärjestön yleiskokouksen erityisistunnossa Wienissä 26 päivänä syyskuuta 1986.


Avis juridique important

|

32003D0451

Euroopan parlamentin ja neuvoston päätös N:o 451/2003/EY, tehty 27 päivänä helmikuuta 2003, yhteisön koulutusalan Sokrates-toimintaohjelman toisesta vaiheesta tehdyn päätöksen N:o 253/2000/EY muuttamisesta

Virallinen lehti nro L 069 , 13/03/2003 s. 0006 - 0007

Euroopan parlamentin ja neuvoston päätös N:o 451/2003/EY,tehty 27 päivänä helmikuuta 2003,yhteisön koulutusalan Sokrates-toimintaohjelman toisesta vaiheesta tehdyn päätöksen N:o 253/2000/EY muuttamisestaEUROOPAN PARLAMENTTI JA EUROOPAN UNIONIN NEUVOSTO, jotkaottavat huomioon Euroopan yhteisön perustamissopimuksen ja erityisesti sen 149 ja 150 artiklan,ottavat huomioon komission ehdotuksen(1),ottavat huomioon Euroopan talous- ja sosiaalikomitean lausunnon(2),ovat kuulleet alueiden komiteaa,noudattavat perustamissopimuksen 251 artiklassa määrättyä menettelyä(3),sekä katsovat seuraavaa:(1) Euroopan parlamentin ja neuvoston päätöksen N:o 253/2000/EY(4) liitteessä olevan IV osan B kohdan 2 alakohdassa vahvistetaan, että yhteisön rahoitusosuus yhteisön koulutusalan Sokrates- toimintaohjelmasta, jäljempänä "ohjelma", rahoitettavaksi valitun hankkeen kokonaiskustannuksista on yleensä enintään 75 prosenttia, täydentäviä toimenpiteitä lukuun ottamatta.(2) Yhteisön Sokrates-toimintaohjelmasta 14 päivänä maaliskuuta 1995 tehdyssä Euroopan parlamentin ja neuvoston päätöksessä N:o 819/95/EY(5) ei säädetä yhteisrahoituksen vähimmäistasosta.(3) Ohjelman hajautettuihin toimintoihin kuuluvia hankkeita ei voida toteuttaa ilman merkittävää panosta, jonka hankekumppanuuteen osallistuvat organisaatiot tuovat hankkeeseen henkilöstönsä suorittaman työn ja infrastruktuuria tukevien toimien muodossa. Näille hankkeille myönnettävästä yhteisön tuesta ei tueta tällaisen henkilöstön työpanoksesta aiheutuvia kustannuksia, mutta tuki voi kattaa enintään 100 prosenttia hankkeen toteuttamisen yhteydessä aiheutuneista muista kustannuksista.(4) Hankkeiden kohderyhmänä ovat lähinnä pienet laitokset kuten koulut ja aikuiskoulutuskeskukset, joiden hallintoresurssit ovat yleensä pienet.(5) Yhteisö ei ole aiemmin vaatinut hajautettuihin toimintoihin kuuluviin hankkeisiin osallistuvia laitoksia antamaan tietoja kustannuksista, jotka aiheutuvat laitosten palkkaaman henkilöstön hankkeiden toteuttamiseen antamasta työpanoksesta.(6) Ohjelman hajautettuihin toimintoihin kuuluville hankkeille yhteisön tukena myönnettävät rahamäärät ovat pieniä, ja niiden keskiarvo vuonna 2000 oli 3315 euroa.(7) Euroopan parlamentti on Sokrates-ohjelman toteuttamisesta 28 päivänä helmikuuta 2002 antamassaan päätöslauselmassa ilmaissut huolensa pienten tukien saajille aiheutuvista suhteettoman raskaista hallinnollisista menettelyistä varsinkin Comenius-toimen yhteydessä ja pyytänyt komissiota ehdottamaan lainsäädäntömuutoksia, jotka ovat tarpeen yhteisrahoitusvaatimuksen poistamiseksi näiden tukien osalta.(8) Komissio sitoutui kirjassaan Komission uudistaminen - Valkoinen kirja - Osa II - Toimintasuunnitelma parantamaan ja yksinkertaistamaan sisäisiä ja ulkoisia menettelyjään, jotka liittyvät muihin toimielimiin, jäsenvaltioihin ja kansalaisiin.(9) Olisi yksinkertaistamis- ja suhteellisuusperiaatteiden vastaista ottaa käyttöön uusi vaatimus, jonka mukaan hajautettuihin toimintoihin kuuluviin hankkeisiin osallistuvien laitosten on pidettävä kirjaa palkkaamansa henkilöstön hankkeiden toteuttamiseen antamasta työpanoksesta, ainoastaan siksi, että voidaan osoittaa, että yhteisön tuki on yleensä enintään 75 prosenttia hankkeen kokonaiskustannuksista.(10) Sen vuoksi on tarpeen muuttaa päätöksen N:o 253/2000/EY liitteessä olevan IV osan B kohdan 2 kohdan ensimmäisen alakohdan määräystä, jotta yhteisrahoitusvaatimuksen soveltamiseen saataisiin asianmukaista joustavuutta,OVAT PÄÄTTÄNEET SEURAAVAA:1 artiklaKorvataan päätöksen N:o 253/2000/EY liitteessä olevan IV osan B kohdan 2 alakohdan ensimmäinen alakohta seuraavasti:"Yleisenä periaatteena on, että yhteisön tukea myönnetään tämän ohjelman mukaisiin hankkeisiin siten, että tuki kattaa osittain kyseisten toimien toteuttamisen kannalta välttämättömiksi arvioidut kustannukset enintään kolmen vuoden ajan ja edellyttäen, että saavutettua edistystä arvioidaan säännöllisin väliajoin. Yhteisrahoitusperiaatteen mukaisesti edunsaaja voi suorittaa osuutensa antamalla käyttöön hankkeen toteuttamiseksi tarvittavan henkilöstön ja/tai infrastruktuurin. Tukea voidaan myöntää etukäteen asianomaiseen hankkeeseen liittyvien valmistelevien vierailujen mahdollistamiseksi."2 artiklaTämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.Tehty Brysselissä 27 päivänä helmikuuta 2003.Euroopan parlamentin puolestaPuhemiesP. CoxNeuvoston puolestaPuheenjohtajaM. Chrisochoïdis(1) EYVL C 203 E, 27.8.2002, s. 133.(2) EYVL C 241, 7.10.2002, s. 97.(3) Euroopan parlamentin lausunto, annettu 3 päivänä syyskuuta 2002 (ei vielä julkaistu virallisessa lehdessä) ja neuvoston päätös, tehty 27 päivänä helmikuuta 2003.(4) EYVL L 28, 3.2.2000, s. 1.(5) EYVL L 87, 20.4.1995, s. 10, päätös sellaisena kuin se on viimeksi muutettuna päätöksellä N:o 68/2000/EY (EYVL L 10, 14.1.2000, s. 1).


Avis juridique important

|

31996D0508(01)

Neuvoston päätös, tehty 22 päivänä huhtikuuta 1996, hammaslääkärikoulutuksen neuvoa-antavan komitean varsinaisen jäsenen ja kolmen varajäsenen nimeämisestä

Virallinen lehti nro C 136 , 08/05/1996 s. 0001 - 0001

NEUVOSTON PÄÄTÖS,tehty 22 päivänä huhtikuuta 1996,hammaslääkärikoulutuksen neuvoa-antavan komitean varsinaisen jäsenen ja kolmen varajäsenen nimeämisestä (96/C 136/01)EUROOPAN UNIONIN NEUVOSTO, jokaottaa huomioon neuvoston 25 päivänä heinäkuuta 1978 tehdyn päätöksen 78/688/ETY hammaslääkärikoulutuksen neuvoa-antavan komitean perustamisesta (1) ja erityisesti sen 3 ja 4 artiklan,sekä katsoo, ettäneuvosto on 25 päivänä heinäkuuta 1994 (2) tehdyllä päätöksellään nimennyt Luis Vicente CABEZA FERRERin varsinaiseksi jäseneksi sekä Emilia SÁNCHEZ CHAMORROn, Jacques PERRETin ja tri Joséphine HERODE-CONRADin varajäseniksi mainittuun komiteaan 24 päivänä heinäkuuta 1997 päättyväksi toimikaudeksi,Espanjan hallitus on esittänyt Emilia SÁNCHEZ CHAMORROa Luis Vicente CABEZA FERRERin tilalle ja Federico Simon SALAZARia Emilia SÁNCHEZ CHAMORROn tilalle,Ranskan hallitus on esittänyt Jacqueline LEMANTia Jacques PERRETin tilalle, jaLuxemburgin hallitus on esittänyt tri Raoul DEIBENERia tri Joséphine HERODE-CONRADin tilalle,ON PÄÄTTÄNYT SEURAAVAA:1 artikla Nimetään Emilia SÁNCHEZ CHAMORRO hammaslääkärikoulutuksen neuvoa-antavan komitean varsinaiseksi jäseneksi Luis Vicente CABEZA FERRERin tilalle tämän jäljellä olevaksi toimikaudeksi eli 24 päivään heinäkuuta 1997.2 artikla Nimetään Federico Simon SALAZAR hammaslääkärikoulutuksen neuvoa-antavan komitean varajäseneksi Emilia SÁNCHEZ CHAMORROn tilalle tämän jäljellä olevaksi toimikaudeksi eli 24 päivään heinäkuuta 1997.3 artikla Nimetään Jacqueline LEMANT hammaslääkärikoulutuksen neuvoa-antavan komitean varajäseneksi Jacques PERRETin tilalle tämän jäljellä olevaksi toimikaudeksi eli 24 päivään heinäkuuta 1997.4 artikla Nimetään tri Raoul DEIBENER hammaslääkärikoulutuksen neuvoa-antavan komitean varajäseneksi tri Joséphine HERODE-CONRADin tilalle tämän jäljellä olevaksi toimikaudeksi eli 24 päivään heinäkuuta 1997.Tehty Luxemburgissa 22 päivänä huhtikuuta 1996.Neuvoston puolestaW. LUCHETTIPuheenjohtaja(1) EYVL N:o L 233, 24.8.1978, s. 15(2) EYVL N:o C 221, 9.8.1994, s. 5


title: Neuvoston päätös (EU) 2016/1062, annettu 24 päivänä toukokuuta 2016, Euroopan unionin ja Liberian tasavallan välisen kestävää kalastusta koskevan kumppanuussopimuksen ja sen täytäntöönpanopöytäkirjan tekemisestä Euroopan unionin puolesta

text:
               1.7.2016

               FI

               Euroopan unionin virallinen lehti

               L 177/1

         NEUVOSTON PÄÄTÖS (EU) 2016/1062,
   annettu 24 päivänä toukokuuta 2016,
   Euroopan unionin ja Liberian tasavallan välisen kestävää kalastusta koskevan kumppanuussopimuksen ja sen täytäntöönpanopöytäkirjan tekemisestä Euroopan unionin puolesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 43 artiklan yhdessä sen 218 artiklan 6 kohdan toisen alakohdan a alakohdan ja 218 artiklan 7 kohdan kanssa,
   ottaa huomioon Euroopan komission ehdotuksen,
   ottaa huomioon Euroopan parlamentin hyväksynnän (1),
   sekä katsoo seuraavaa:

               (1)

               Unioni ja Liberian tasavalta ovat neuvotelleet kestävää kalastusta koskevan kumppanuussopimuksen, jäljempänä ’sopimus’, ja sen täytäntöönpanopöytäkirjan, jäljempänä ’pöytäkirja’, joilla myönnetään unionin aluksille kalastusmahdollisuuksia Liberian tasavallan suvereniteettiin tai lainkäyttövaltaan kalastuksen osalta kuuluvilla vesillä.

               (2)

               Sopimus ja pöytäkirja allekirjoitettiin neuvoston päätöksen (EU) 2015/2312 (2) mukaisesti, ja niitä sovelletaan väliaikaisesti 9 päivästä joulukuuta 2015 lukien.

               (3)

               Sopimuksella perustetaan sekakomitea, jonka tehtävänä on valvoa sopimuksen toimintaa, tulkintaa ja soveltamista. Sekakomitea voi lisäksi hyväksyä tiettyjä pöytäkirjaan tehtäviä muutoksia. Näiden muutosten hyväksymisen helpottamiseksi on asianmukaista valtuuttaa komissio tietyin edellytyksin hyväksymään muutokset noudattaen yksinkertaistettua menettelyä.

               (4)

               Sopimus ja pöytäkirja olisi hyväksyttävä,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään unionin puolesta Euroopan unionin ja Liberian tasavallan välinen kestävää kalastusta koskeva kumppanuussopimus ja sen täytäntöönpanopöytäkirja.
   2 artikla
   Neuvoston puheenjohtaja antaa unionin puolesta sopimuksen 16 artiklassa ja pöytäkirjan 13 artiklassa määrätyt ilmoitukset (3).
   3 artikla
   Valtuutetaan komissio tämän päätöksen liitteessä vahvistettujen säännösten ja edellytysten mukaisesti hyväksymään unionin puolesta muutokset, jotka sekakomiteassa tehdään pöytäkirjaan.
   4 artikla
   Tämä päätös tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

      Tehty Brysselissä 24 päivänä toukokuuta 2016.

            Neuvoston puolesta

            Puheenjohtaja

         A. G. KOENDERS

      (1)  Hyväksyntä annettu 10 päivänä toukokuuta 2016 (ei vielä julkaistu virallisessa lehdessä).

      (2)  Neuvoston päätös (EU) 2015/2312, annettu 30 päivänä marraskuuta 2015, Euroopan unionin ja Liberian tasavallan välisen kestävää kalastusta koskevan kumppanuussopimuksen ja sen täytäntöönpanopöytäkirjan allekirjoittamisesta Euroopan unionin puolesta sekä niiden väliaikaisesta soveltamisesta (EUVL L 328, 12.12.2015, s. 1).

      (3)  Neuvoston pääsihteeristö julkaisee sopimuksen ja pöytäkirjan voimaantulopäivän Euroopan unionin virallisessa lehdessä.

      LIITE

         Unionin kannan esittämistä sekakomiteassa koskevan valtuutuksen soveltamisala ja valtuutukseen sovellettava menettely

                  1)

                  Komissio valtuutetaan neuvottelemaan Liberian tasavallan kanssa ja, edellyttäen että se on tarpeen ja että noudatetaan tämän liitteen 3 kohtaa, sopimaan pöytäkirjaan tehtävistä muutoksista, jotka koskevat seuraavia kysymyksiä:

                              a)

                              kalastusmahdollisuuksien ja niitä vastaavan taloudellisen korvauksen tarkistaminen sekä koekalastusta koskeva päätös pöytäkirjan 6 ja 7 artiklan mukaisesti;

                              b)

                              päätös pöytäkirjan 4 artiklan mukaisen alakohtaisen tuen yksityiskohtaisista säännöistä;

                              c)

                              päätös kalavarojen kestävän hallinnoinnin edistämisestä pöytäkirjan 5 artiklan 5 kohdan mukaisesti;

                              d)

                              päätös pöytäkirjan ja sen liitteen teknisistä määräyksistä pöytäkirjan 6 artiklan 2 kohdan mukaisesti.

                  2)

                  Sekakomiteassa unioni

                              a)

                              pyrkii saavuttamaan yhteisen kalastuspolitiikan puitteissa asetetut unionin tavoitteet;

                              b)

                              noudattaa yhteisen kalastuspolitiikan ulkoisesta ulottuvuudesta 19 päivänä maaliskuuta 2012 annettua tiedonantoa koskevia neuvoston päätelmiä;

                              c)

                              edistää kantoja, jotka ovat sopusoinnussa alueellisten kalastuksenhoitojärjestöjen hyväksymien asiaankuuluvien sääntöjen ja rantavaltioiden kanssa toteutettavan yhteisen hallinnoinnin kanssa.

                  3)

                  Kun sekakomitean kokouksessa on tarkoitus hyväksyä 1 kohdassa tarkoitettuja pöytäkirjaan tehtäviä muutoksia koskeva päätös, on toteutettava tarvittavat toimet, jotta unionin puolesta esitettävässä kannassa otetaan huomioon viimeisimmät tilastolliset, biologiset ja muut asiaankuuluvat komissiolle toimitetut tiedot.
                  Tätä varten ja näiden tietojen pohjalta komission yksiköt toimittavat neuvostolle tai sen valmisteluelimille käsiteltäväksi ja hyväksyttäväksi riittävän ajoissa ennen sekakomitean asianomaista kokousta asiakirjan, jossa esitetään ehdotetun unionin kannan yksityiskohdat.
                  Siltä osin kuin on kyse 1 kohdan a alakohdassa tarkoitetuista kysymyksistä, neuvosto hyväksyy suunnitellun unionin kannan määräenemmistöllä. Muissa tapauksissa valmistelevassa asiakirjassa suunniteltu unionin kanta katsotaan hyväksytyksi, jollei jäsenvaltioiden määrävähemmistö vastusta sitä neuvoston valmisteluelimen kokouksessa tai 20 päivän kuluessa valmistelevan asiakirjan vastaanottamisesta sen mukaan, kumpi näistä tapahtuu aikaisemmin. Jos tällainen vastustaminen esitetään, asia saatetaan neuvoston käsiteltäväksi.
                  Jos myöhempien kokousten kuluessa, mukaan lukien paikalla järjestettävät kokoukset, on mahdotonta päästä yhteisymmärrykseen siitä, että unionin kannassa otetaan huomioon uusia seikkoja, asia siirretään neuvoston tai sen valmisteluelinten käsiteltäväksi.

                  4)

                  Komissiota kehotetaan toteuttamaan hyvissä ajoin kaikki sekakomitean päätöksen noudattamisen edellyttämät toimet, mukaan lukien tarvittaessa asianomaisen päätöksen julkaiseminen Euroopan unionin virallisessa lehdessä ja tämän päätöksen täytäntöönpanon mahdollisesti edellyttämien ehdotusten toimittaminen.


title: 2009/914/EY: Neuvoston päätös, tehty 30 päivänä marraskuuta 2009 , Schengenin tietojärjestelmän teknisen tuen yksikön (C.SIS-yksikkö) perustamis- ja käyttökustannuksia koskevan varainhoitoasetuksen muuttamisesta tehdyn vuoden 1990 Schengenin yleissopimuksella perustetun toimeenpanevan komitean päätöksen muuttamisesta

text:
               10.12.2009

               FI

               Euroopan unionin virallinen lehti

               L 323/6

      NEUVOSTON PÄÄTÖS,
   tehty 30 päivänä marraskuuta 2009,
   Schengenin tietojärjestelmän teknisen tuen yksikön (C.SIS-yksikkö) perustamis- ja käyttökustannuksia koskevan varainhoitoasetuksen muuttamisesta tehdyn vuoden 1990 Schengenin yleissopimuksella perustetun toimeenpanevan komitean päätöksen muuttamisesta
   (2009/914/EY)
   EUROOPAN UNIONIN NEUVOSTO, joka
   ottaa huomioon tarkastusten asteittaisesta lakkauttamisesta yhteisillä rajoilla 14 päivänä kesäkuuta 1985 Benelux-talousliiton valtioiden, Saksan liittotasavallan ja Ranskan tasavallan hallitusten välillä tehdyn Schengenin sopimuksen soveltamisesta tehdyn yleissopimuksen, jäljempänä ’vuoden 1990 Schengenin yleissopimus’, 119 artiklan (1),
   sekä katsoo seuraavaa:

               (1)

               Vuoden 1990 Schengenin yleissopimuksen 119 artiklassa määrätään, että sopimuspuolet vastaavat yhdessä 92 artiklan 3 kappaleessa tarkoitetun teknisen tuen yksikön, jäljempänä ’C.SIS-yksikkö’, perustamis- ja käyttökustannuksista.

               (2)

               C.SIS-yksikön perustamiseen ja käyttöön liittyvistä taloudellisista velvoitteista määrätään erityisessä varainhoitoasetuksessa sellaisena kuin se on muutettuna Schengenin toimeenpanevan komitean 15 päivänä joulukuuta 1997 tekemällä päätöksellä Schengenin C.SIS-yksikön perustamista ja käyttöä koskevan varainhoitoasetuksen muuttamisesta (2), jäljempänä ’C.SIS-yksikköä koskeva varainhoitoasetus’.

               (3)

               C.SIS-yksikköä koskevaa varainhoitoasetusta sovelletaan Tanskaan, Suomeen ja Ruotsiin sekä Islantiin ja Norjaan neuvoston päätöksen 2000/777/EY (3) nojalla ja Tšekin tasavaltaan, Viron tasavaltaan, Latvian tasavaltaan, Liettuan tasavaltaan, Unkarin tasavaltaan, Maltan tasavaltaan, Puolan tasavaltaan, Slovenian tasavaltaan ja Slovakian tasavaltaan neuvoston päätöksen 2007/471/EY (4) nojalla sekä Sveitsiin neuvoston päätöksen 2008/421/EY (5) nojalla.

               (4)

               Bulgaria ja Romania otetaan mukaan ensimmäisen sukupolven Schengenin tietojärjestelmään (SIS 1+) päivänä, jonka neuvosto vahvistaa vuoden 2005 liittymisasiakirjan 4 artiklan 2 kohdan mukaisesti, SIS 1+ -hankkeen yhteydessä.

               (5)

               Bulgarian ja Romanian olisi osallistuttava C.SIS-yksikköä koskevan varainhoitoasetuksen soveltamiseen kyseisestä päivästä lähtien.

               (6)

               On kohtuullista, että Bulgaria ja Romania osallistuvat C.SIS-yksikön aiempiin kustannuksiin. Koska ne kuitenkin liittyivät Euroopan unioniin vasta vuonna 2007, katsotaan asianmukaiseksi, että ne osallistuvat C.SIS-yksikön aiempiin perustamiskustannuksiin 1 päivästä tammikuuta 2007 alkaen. Katsotaan myös olevan kohtuullista, että ne osallistuvat aiempiin käyttökustannuksiin 1 päivästä tammikuuta 2010 alkaen.

               (7)

               Liechtenstein osallistuu Schengenin tietojärjestelmää koskeviin Schengenin säännöstön määräyksiin päivästä, jonka neuvosto vahvistaa Liechtensteinin ruhtinaskunnan liittymisestä Euroopan unionin, Euroopan yhteisön ja Sveitsin valaliiton sopimukseen, joka koskee Sveitsin valaliiton osallistumista Schengenin säännöstön täytäntöönpanoon, soveltamiseen ja kehittämiseen, tehdyn Euroopan unionin, Euroopan yhteisön, Sveitsin valaliiton ja Liechtensteinin ruhtinaskunnan välisen pöytäkirjan 10 artiklan mukaisesti. Liechtensteinin tulisi osallistua C.SIS-yksikköä koskevan varainhoitoasetuksen soveltamiseen kyseisestä päivästä alkaen.

               (8)

               On kohtuullista, että Liechtenstein osallistuu aiempiin kustannuksiin. Koska sopimus allekirjoitettiin 28 päivänä helmikuuta 2008, katsotaan kuitenkin asianmukaiseksi, että se osallistuu C.SIS-yksikön aiempiin perustamiskustannuksiin 1 päivästä tammikuuta 2008 alkaen. Katsotaan olevan myös kohtuullista, että se osallistuu käyttökustannuksiin 1 päivästä tammikuuta 2010 alkaen.

               (9)

               Islannin ja Norjan osalta tällä päätöksellä kehitetään niitä Schengenin säännöstön määräyksiä, joita tarkoitetaan Euroopan unionin neuvoston sekä Islannin tasavallan ja Norjan kuningaskunnan välillä viimeksi mainittujen osallistumisesta Schengenin säännöstön täytäntöönpanoon, soveltamiseen ja kehittämiseen tehdyssä sopimuksessa (6) ja jotka kuuluvat tietyistä mainitun sopimuksen yksityiskohtaisista soveltamissäännöistä 17 päivänä toukokuuta 1999 tehdyn neuvoston päätöksen 1999/437/EY (7) 1 artiklan G kohdassa tarkoitettuun alaan.

               (10)

               Sveitsin osalta tällä päätöksellä kehitetään niitä Schengenin säännöstön määräyksiä, joita tarkoitetaan Euroopan unionin, Euroopan yhteisön ja Sveitsin valaliiton välillä tehdyssä sopimuksessa Sveitsin valaliiton osallistumisesta Schengenin säännöstön täytäntöönpanoon, soveltamiseen ja kehittämiseen (8) ja jotka kuuluvat päätöksen 1999/437/EY 1 artiklan G kohdassa, tarkasteltuna yhdessä neuvoston päätösten 2008/146/EY (9) ja 2008/149/YOS (10) 3 artiklan kanssa, tarkoitettuun alaan.

               (11)

               Liechtensteinin osalta tällä päätöksellä kehitetään niitä Schengenin säännöstön määräyksiä, joita tarkoitetaan Euroopan unionin, Euroopan yhteisön, Sveitsin valaliiton ja Liechtensteinin ruhtinaskunnan välillä allekirjoitetussa pöytäkirjassa, joka koskee Liechtensteinin ruhtinaskunnan liittymistä Euroopan unionin, Euroopan yhteisön ja Sveitsin valaliiton väliseen Sveitsin valaliiton osallistumisesta Schengenin säännöstön täytäntöönpanoon, soveltamiseen ja kehittämiseen tehtyyn sopimukseen, ja jotka kuuluvat päätöksen 1999/437/EY 1 artiklan G kohdassa, tarkasteltuna yhdessä neuvoston päätösten 2008/261/EY (11) ja 2008/262/YOS (12) 3 artiklan kanssa, tarkoitettuun alaan.

               (12)

               Yhdistynyt kuningaskunta osallistuu tähän päätökseen Euroopan unionista tehtyyn sopimukseen ja Euroopan yhteisön perustamissopimukseen liitetyn, Schengenin säännöstön sisällyttämisestä osaksi Euroopan unionia tehdyn pöytäkirjan 5 artiklan sekä Ison-Britannian ja Pohjois-Irlannin yhdistyneen kuningaskunnan pyynnöstä saada osallistua joihinkin Schengenin säännöstön määräyksiin 29 päivänä toukokuuta 2000 tehdyn neuvoston päätöksen 2000/365/EY (13) 8 artiklan 2 kohdan mukaisesti.

               (13)

               Irlanti osallistuu tähän päätökseen Euroopan unionista tehtyyn sopimukseen ja Euroopan yhteisön perustamissopimukseen liitetyn, Schengenin säännöstön sisällyttämisestä osaksi Euroopan unionia tehdyn pöytäkirjan 5 artiklan sekä Irlannin pyynnöstä saada osallistua joihinkin Schengenin säännöstön määräyksiin 28 päivänä helmikuuta 2002 tehdyn neuvoston päätöksen 2002/192/EY (14) 6 artiklan 2 kohdan mukaisesti.

               (14)

               Kyproksen tasavallan osalta tämä päätös on vuoden 2003 liittymisasiakirjan 3 artiklan 2 kohdassa tarkoitettu Schengenin säännöstöön perustuva tai muuten siihen liittyvä säädös.

               (15)

               Tämä päätös on vuoden 2005 liittymisasiakirjan 4 artiklan 2 kohdassa tarkoitettu Schengenin säännöstöön perustuva tai muuten siihen liittyvä säädös,

         ON PÄÄTTÄNYT SEURAAVAA:
   1 artikla
   Lisätään C.SIS-yksikköä koskevan varainhoitoasetuksen I osaston 3 kohtaan luetelmakohdat seuraavasti:

               ”—

               Bulgarian ja Romanian tapauksessa maksuosuus lasketaan ainoastaan niiden kustannusten perusteella, joita C.SIS-yksikön perustamisesta on aiheutunut 1 päivän tammikuuta 2007 jälkeen. Kyseiset jäsenvaltiot osallistuvat lisäksi C.SIS-yksikön toimintakustannuksiin 1 päivästä tammikuuta 2010 alkaen.

               —

               Liechtensteinin tapauksessa maksuosuus lasketaan ainoastaan niiden kustannusten perusteella, joita C.SIS-yksikön perustamisesta on aiheutunut 1 päivän tammikuuta 2008 jälkeen. Liechtenstein osallistuu lisäksi C.SIS-yksikön toimintakustannuksiin 1 päivästä tammikuuta 2010 alkaen.”

         2 artikla
   Korvataan II osaston 2 kohdan viimeisessä alakohdassa ja III osaston 2 kohdan kahdeksannessa alakohdassa maksun saaja seuraavasti:

      ”Ministère de l'Intérieur, Direction des systèmes d'information et de communications
      (Sisäasiainministeriö, tieto- ja viestintäjärjestelmäosasto)”

   3 artikla
   Korvataan päätöksessä esiintyvät ilmaisut ”frangia” ja ”Ranskan frangia” ilmaisulla ”euroa”.
   4 artikla
   Liechtensteinia koskevia muutoksia sovelletaan, kun Liechtensteinin ruhtinaskunnan liittymisestä Euroopan unionin, Euroopan yhteisön ja Sveitsin valaliiton sopimukseen, joka koskee Sveitsin valaliiton osallistumista Schengenin säännöstön täytäntöönpanoon, soveltamiseen ja kehittämiseen, tehty Euroopan unionin, Euroopan yhteisön, Sveitsin valaliiton ja Liechtensteinin ruhtinaskunnan välinen pöytäkirja on tullut voimaan.
   5 artikla
   Tämä päätös tulee voimaan päivänä, jona se tehdään.
   Se julkaistaan Euroopan unionin virallisessa lehdessä.

      Tehty Brysselissä 30 päivänä marraskuuta 2009.

            Neuvoston puolesta

            Puheenjohtaja

         B. ASK

      (1)  EYVL L 239, 22.9.2000, s. 19.

      (2)  EYVL L 239, 22.09.2000, s. 444.

      (3)  EYVL L 309, 9.12.2000, s. 24.

      (4)  EUVL L 179, 7.7.2007, s. 46.

      (5)  EUVL L 149, 7.6.2008, s. 74.

      (6)  EYVL L 176, 10.7.1999, s. 36.

      (7)  EYVL L 176, 10.7.1999, s. 31.

      (8)  EUVL L 53, 27.2.2008, s. 52.

      (9)  Neuvoston päätös 2008/146/EY, tehty 28 päivänä tammikuuta 2008, Euroopan unionin, Euroopan yhteisön ja Sveitsin valaliiton välisen, Sveitsin valaliiton osallistumista Schengenin säännöstön täytäntöönpanoon, soveltamiseen ja kehittämiseen koskevan sopimuksen tekemisestä Euroopan yhteisön puolesta (EUVL L 53, 27.2.2008, s. 1).

      (10)  Neuvoston päätös 2008/149/EY, tehty 28 päivänä tammikuuta 2008, Euroopan unionin, Euroopan yhteisön ja Sveitsin valaliiton välisen, Sveitsin valaliiton osallistumista Schengenin säännöstön täytäntöönpanoon, soveltamiseen ja kehittämiseen koskevan sopimuksen tekemisestä Euroopan yhteisön puolesta (EUVL L 53, 27.2.2008, s. 50).

      (11)  Neuvoston päätös 2008/261/EY, tehty 28 päivänä helmikuuta 2008, Euroopan unionin, Euroopan yhteisön, Sveitsin valaliiton ja Liechtensteinin ruhtinaskunnan välisen, Liechtensteinin ruhtinaskunnan liittymisestä Euroopan unionin, Euroopan yhteisön ja Sveitsin valaliiton väliseen Sveitsin valaliiton osallistumisesta Schengenin säännöstön täytäntöönpanoon, soveltamiseen ja kehittämiseen tehtyyn sopimukseen tehtävän pöytäkirjan allekirjoittamisesta Euroopan yhteisön puolesta sekä pöytäkirjan eräiden määräysten väliaikaisesta soveltamisesta (EUVL L 83, 26.3.2008, s. 3).

      (12)  Neuvoston päätös 2008/262/EY, tehty 28 päivänä helmikuuta 2008, Euroopan unionin, Euroopan yhteisön, Sveitsin valaliiton ja Liechtensteinin ruhtinaskunnan välisen, Liechtensteinin ruhtinaskunnan liittymisestä Euroopan unionin, Euroopan yhteisön ja Sveitsin valaliiton väliseen Sveitsin valaliiton osallistumisesta Schengenin säännöstön täytäntöönpanoon, soveltamiseen ja kehittämiseen tehtyyn sopimukseen tehtävän pöytäkirjan allekirjoittamisesta Euroopan unionin puolesta sekä pöytäkirjan eräiden määräysten väliaikaisesta soveltamisesta (EUVL L 83, 26.3.2008, s. 5).

      (13)  EYVL L 131, 1.6.2000, s. 43.

      (14)  EYVL L 64, 7.3.2002, s. 20.


Avis juridique important

|

31995D0265

95/265/EY, Euratom, EHTY: Komission päätös, tehty 28 päivänä kesäkuuta 1995, Euroopan unionin ulkopuolisiin maihin osoitettujen Euroopan yhteisöjen virkamiesten palkkoihin 1 päivästä kesäkuuta 1993 sovellettavista korjauskertoimista

Virallinen lehti nro L 163 , 14/07/1995 s. 0040 - 0041

KOMISSION PÄÄTÖS,tehty 28 päivänä kesäkuuta 1995,Euroopan unionin ulkopuolisiin maihin osoitettujen Euroopan yhteisöjen virkamiesten palkkoihin 1 päivästä kesäkuuta 1993 sovellettavista korjauskertoimista (95/265/EY, Euratom, EHTY) EUROOPAN YHTEISÖJEN KOMISSIO, jokaottaa huomioon sopimuksen Euroopan yhteisöjen yhteisen neuvoston ja yhteisen komission perustamisesta,ottaa huomioon Euroopan yhteisöjen virkamiesten henkilöstösäännöt, jotka on vahvistettu asetuksella (ETY, Euratom, EHTY) N:o 259/68 (1) ja muutettu viimeksi asetuksella (EY, Euratom, EHTY) N:o 3161/94 (2), ja erityisesti sen liitteessä X olevan 13 artiklan toisen kohdan,sekä katsoo, ettäEuroopan unionin neuvoston asetuksella (EY, Euratom, EHTY) N:o 2403/94 (3) on vahvistettu henkilöstösääntöjen liitteessä X olevan 13 artiklan ensimmäisen kohdan mukaisesti 1 päivästä tammikuuta 1993 Euroopan unionin ulkopuolisiin maihin osoitetuille virkamiehille heidän asemamaansa valuuttana maksettaviin palkkoihin sovellettavat korjauskertoimet,viime kuukausien aikana Euroopan yhteisöjen komissio on tehnyt useita mukautuksia kyseisiin korjauskertoimiin (4) henkilöstösääntöjen liitteessä X olevan 13 artiklan toisen kohdan mukaisesti, jaolisi mukautettava 1 päivästä kesäkuuta 1993 tiettyjä kyseisistä korjauskertoimista, koska, ottaen huomioon Euroopan yhteisöjen komission käytössään olevat tilastotiedot, elinkustannuksissa tapahtunut muutos, joka on määritetty korjauskertoimen ja asianomaisen valuuttakurssin mukaisesti, on osoittautunut olevan suurempi kuin viisi prosenttia edelliseen vahvistukseen tai mukauttamiseen verrattuna,ON PÄÄTTÄNYT SEURAAVAA:Ainoa artikla Euroopan unionin ulkopuolisiin maihin osoitetuille virkamiehille kyseisen asemamaan valuuttana maksettaviin palkkoihin sovellettavat korjauskertoimet mukautetaan 1 päivästä kesäkuuta 1993 alkaen liitteen mukaisesti.Palkkojen laskemisessa käytettävät valuuttakurssit ovat Euroopan unionin talousarvion toteuttamiseen tämän asetuksen soveltamispäivää edeltävänä kuuna käytetyt valuuttakurssit, eli toukokuun 1993 valuuttakurssit.Tehty Brysselissä 28 päivänä kesäkuuta 1995.Komission puolestaHans VAN DEN BROEKKomission jäsen(1) EYVL N:o L 56, 4.3.1968, s. 1(2) EYVL N:o L 335, 23.12.1994, s. 1(3) EYVL N:o L 257, 5.10.1994, s. 1(4) EYVL N:o L 228, 9.9.1993, s. 39-48LIITE >TAULUKON PAIKKA>


Avis juridique important

|

31994D0762

94/762/EY: Neuvoston päätös, tehty 21 päivänä marraskuuta 1994, tutkimusta, teknologista kehittämistä ja esittelyä koskevista Euroopan yhteisön erityisohjelmista saatavien tulosten levittämistä koskevista säännöistä

Virallinen lehti nro L 306 , 30/11/1994 s. 0005 - 0007 Suomenk. erityispainos Alue 13 Nide 27 s. 0046  Ruotsink. erityispainos Alue 13 Nide 27 s. 0046

NEUVOSTON PÄÄTÖS,tehty 21 päivänä marraskuuta 1994,tutkimusta, teknologista kehittämistä ja esittelyä koskevista Euroopan yhteisön erityisohjelmista saatavien tulosten levittämistä koskevista säännöistä (94/762/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 130 j artiklan yhdessä 130 o artiklan toisen alakohdan kanssa,ottaa huomioon komission ehdotuksen(1),ottaa huomioon talous- ja sosiaalikomitean lausunnon(2),noudattaa perustamissopimuksen 189 c artiklassa tarkoitettua menettelyä(3),sekä katsoo, ettäperustamissopimuksen XV osastossa annetaan yhtenäiset määräykset tutkimukseen ja teknologiseen kehittämiseen liittyvien yhteisön toimien täytäntöönpanosta,perustamissopimuksen 130 f artiklassa määrätään, että yhteisö edistää yrityksiä, pienet ja keskisuuret yritykset mukaan luettuina, tutkimuskeskuksia ja korkeakouluja niiden korkealaatuiseen tutkimukseen ja teknologiseen kehittämiseen liittyvissä pyrkimyksissä ja tukee niiden pyrkimyksiä yhteistyöhön,perustamissopimuksen 130 i artiklassa määrätään, että kaikki yhteisön tutkimukseen, teknologiseen kehittämiseen ja esittelyyn liittyvät yhteisön toimet (jäljempänä "TTK") sisältyvät monivuotiseen puiteohjelmaan,Euroopan yhteisön neljäs puiteohjelma tutkimukseen, teknologiseen kehittämiseen ja esittelyyn liittyvien toimien osalta (1994-1998) on hyväksytty Euroopan parlamentin ja neuvoston päätöksellä N:o 1110/94/EY(4),perustamissopimuksen 130 j artiklassa määrätään, että monivuotisen puiteohjelman panemiseksi täytäntöön neuvosto määrittelee tutkimustulosten levittämistä koskevat yksityiskohtaiset säännöt,perustamissopimuksen 130 i artiklassa määrätään, että monivuotinen puiteohjelma pannaan täytäntöön tämän artiklan 4 kohdan mukaisesti laadittujen TTK-erityisohjelmien avulla,erityisohjelmista saatavien tietojen levittämistoimet on toteutettava johdonmukaisesti ja yhteensovitetusti,tämän johdonmukaisuuden on perustuttava yleisiin sääntöihin, jotka takaavat sopimuspuolten laillisten etujen ja TTK-tulosten saamiseen ja hyödyntämiseen liittyvien oikeuksien turvaamisen sekä niiden hyödyntämisen yhteisön etujen mukaisesti, ottaen erityisesti huomioon yhteisön teollisuuden kansainvälisen kilpailukyvyn vahvistamista sekä taloudellista ja sosiaalista yhteenkuuluvuutta koskevat tavoitteet,perustamissopimuksen 130 m artiklassa määrätään, että yhteisö voi mainittua puiteohjelmaa täytäntöön pantaessa määrätä yhteisön tutkimusta, teknologista kehittämistä ja esittelyä koskevasta yhteistyöstä kolmansien maiden tai kansainvälisten järjestöjen kanssa; jaksoa 1994-1998 varten olevassa neljännessä puiteohjelmassa määrätään tällaisesta yhteistyöstä; tämä on tarpeen ottaa huomioon tutkimustulosten levittämistä koskevia sääntöjä vahvistettaessa,TTK-erityisohjelmissa on tarpeen voida täsmentää, täydentää tai säätää edellytyksiä tai rajoituksia tässä päätöksessä vahvistettuihin, TTK-tulosten levittämistä koskeviin sääntöihin siinä määrin kuin on tarpeen näiden ohjelmien tavoitteiden tai toimenpiteiden toteuttamiseksi, jaTTK-toimet on pantava täytäntöön moitteettoman varainhoidon periaatteiden sekä erityisesti taloudellisuuden ja kustannusvaikuttavuuden periaatteiden mukaisesti, kuten Euroopan yhteisöjen yleiseen talousarvioon sovellettavassa talousasetuksessa säädetään,ON PÄÄTTÄNYT SEURAAVAA:1 artiklaPerustamissopimuksen 130 i artiklan 4 kohdan mukaisesti laadittujen TTK- erityisohjelmien täytäntöönpanoa varten seuraavia sääntöjä sovelletaan olemassa olevia oikeuksia noudattaen TTK-erityisohjelmista saatavan tiedon, jäljempänä "tieto", levittämiseen ja hyödyntämiseen.a) Yhteisön suoraan toteuttamasta tai yhteisön täysin rahoittamasta työstä saatava tieto on periaatteessa yhteisön omaisuutta.Sellaisesta työstä saatava tieto, jonka kustannukset on sopimuksen mukaisesti jaettu, kuuluu sopimuspuolille, tarvittaessa yhteisö mukaan luettuna, jotka ovat toteuttaneet työn, jäljempänä "sopimuspuolet". Viimeksi mainitut määrittelevät keskenään omistusjärjestelyt.b) Tieto, jota voidaan todennäköisesti soveltaa teollisesti tai kaupallisesti, suojellaan kaikin asianmukaisin keinoin siinä määrin kuin yhteisön ja sopimuspuolten etu sitä vaatii ja sovellettavan lainsäädännön tai käytännön mukaisesti.c) Yhteisöä ja sopimuspuolia vaaditaan hyödyntämään niille kuuluvaa tietoa tai antavan sen hyödynnettäväksi yhteisön etujen mukaisesti ja ottaen erityisesti huomioon:- yhteisön teollisuuden kansainvälisen kilpailukyvyn parantamistavoitteen,- yhteisön taloudellisen ja sosiaalisen yhteenkuuluvuuden parantamistavoitteen,- muunlaisen yhteisön politiikan tarpeen, jonka perusteella TTK-toimia toteutetaanja- yhteisön ja kolmansien maiden tai kansainvälisten järjestöjen välillä tehtyjen tieteellistä tai teknistä yhteistyötä koskevien sopimusten olemassaolon.d) Yhteisölle kuuluva tieto olisi asetettava sopimuspuolten ja yhteisöön tai assosioituneeseen kolmanteen maahan sijoittautuneiden, kyseisen ohjelman täytäntöönpanoa taloudellisesti edistävien, perustamissopimuksen 130 m artiklan mukaisesti yhteisön kanssa tehdyn sopimuksen perusteella kolmansien osapuolten saataville, jotka ryhtyvät hyödyntämään tietoa tai antavat sen hyödynnettäväksi yhteisön etujen mukaisesti. Tällainen saataville asettaminen voi olla asianmukaisten edellytysten alaista, erityisesti maksujen suorittamisen osalta.Sopimuspuolet asettavat niille kuuluvan tiedon ja sen käyttämiseksi tarvittavat tiedot muiden sopimuspuolten ja kolmansien saataville sopimuksessa määriteltävin ehdoin, jos yhteisön ja sopimuspuolten laillisia etuja sekä aiemman tiedon käyttämiseen liittyviä etuja suojellaan.e) Komissio huolehtii siitä, että komissio itse tai sopimuspuolet levittävät tai julkaisevat sopimusehtojen mukaisesti levitettäväksi soveltuvaa tietoa ilman muita rajoituksia kuin henkisen tai teollisen omaisuuden suojelemisesta, luottamuksellisuudesta ja laillisista kaupallisista eduista johtuvia rajoituksia.Jokaista TTK-hanketta koordinoivan sopimuspuolen on laadittava levittämissuunnitelma, jonka pääpiirteet ilmenevät yhteisön TTK:ta koskevan toimintavaatimuksen vuoksi esitetystä ehdotuksesta.2 artikla1. Komissio antaa 1 artiklassa esitettyjen sääntöjen soveltamista koskevat yksityiskohtaiset säännöt.2. Komissiota avustaa jäsenvaltioiden edustajista muodostuva komitea, jonka puheenjohtajana on komission edustaja.3. Komission edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteassa äänestettäessä jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen.4. a) Komissio päättää suunnitelluista toimenpiteistä, jos ne ovat komitean lausunnon mukaiset.b) Jos suunnitellut toimenpiteet eivät ole komitean lausunnon mukaisia tai jos lausuntoa ei ole annettu, komissio tekee viipymättä neuvostolle ehdotuksen tarvittavista toimenpiteistä. Neuvosto ratkaisee asian määräenemmistöllä.Jos neuvosto ei ole ratkaissut asiaa kolmen kuukauden kuluessa siitä, kun asia on tullut vireille neuvostossa, komissio tekee päätöksen ehdotetuista toimenpiteistä.3 artiklaTässä päätöksessä vahvistettuja sääntöjä voidaan kyseisen ohjelman hyväksyvässä päätöksessä tarkentaa tai täydentää tai niihin voidaan soveltaa edellytyksiä tai rajoituksia siinä määrin kuin on tarpeen ohjelmaan kuuluvien tavoitteiden tai toimenpiteiden toteuttamiseksi.4 artikla1. Päätöksen N:o 1110/94/EY 4 artiklan 1 kohdan mukaisesti komission Euroopan parlamentille vuosittain esittämä kertomus sisältää tämän päätöksen täytäntöönpanoon liittyviä tietoja.2. Tätä päätöstä sovelletaan neljännen monivuotisen puiteohjelman 1994-1998 mukaisiin toimiin.Komissio antaa ennen ensimmäisessä alakohdassa tarkoitetun ohjelman päättymistä neuvostolle kertomuksen tämän päätöksen täytäntöönpanosta sekä liittää siihen asianmukaiset ehdotukset tämän päätöksen jatkamista tai mukauttamista varten.Tehty Brysselissä 21 päivänä marraskuuta 1994.Neuvoston puolestaPuheenjohtajaM. WISSMANN(1) EYVL N:o C 81,18.3.1994, s. 15(2) EYVL N:o C 295, 22.10.1994, s. 31(3) Euroopan parlamentin lausunto annettu 5 päivänä toukokuuta 1994 (EYVL N:o C 205, 25.7.1994, s. 315), neuvoston yhteinen kanta annettu 18 päivänä heinäkuuta 1994 (EYVL N:o C 244, 31.8.1994, s. 76) ja Euroopan parlamentin päätös tehty 27 päivänä lokakuuta 1994 (EYVL N:o C 323, 21.11.1994).(4) EYVL N:o 126, 18.5.1994, s. 1


Avis juridique important

|

32003D0019(01)

2004/45/EY: Euroopan keskuspankin päätös, tehty 18 päivänä joulukuuta 2003, Euroopan keskuspankin pääoman maksamisen edellyttämistä rahaliittoon osallistumattomien jäsenvaltioiden kansallisia keskuspankkeja koskevista toimenpiteistä (EKP/2003/19)

Virallinen lehti nro L 009 , 15/01/2004 s. 0031 - 0031

Euroopan keskuspankin päätös,tehty 18 päivänä joulukuuta 2003,Euroopan keskuspankin pääoman maksamisen edellyttämistä rahaliittoon osallistumattomien jäsenvaltioiden kansallisia keskuspankkeja koskevista toimenpiteistä(EKP/2003/19)(2004/45/EY)EUROOPAN KESKUSPANKIN YLEISNEUVOSTO, jokaottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 48 artiklan,sekä katsoo seuraavaa:(1) Euroopan keskuspankin pääoman maksamisen edellyttämistä rahaliittoon osallistumattomien jäsenvaltioiden kansallisia keskuspankkeja koskevista toimenpiteistä 1 päivänä joulukuuta 1998 tehdyllä päätöksellä EKP/1998/14(1) määritettiin Euroopan keskuspankin (EKP) merkitystä pääomasta se prosenttiosuus, joka sellaisten jäsenvaltioiden, jotka eivät aikoneet ottaa euroa käyttöön 1 päivänä tammikuuta 1999, kansallisten keskuspankkien täytyi maksaa EKP:n toimintakustannuksiin osallistumiseksi.(2) Kansallisten keskuspankkien prosenttiosuuksista Euroopan keskuspankin pääoman merkitsemisen jakoperusteessa 18 päivänä joulukuuta 2003 tehdyllä päätöksellä EKP/2003/17(2) tarkistetaan kansallisille keskuspankeille annettuja painoarvoja (jäljempänä "painoarvot") EKP:n pääoman jakoperusteessa (jäljempänä "pääoman jakoperuste") 1 päivästä tammikuuta 2004 alkaen.(3) Pääoman jakoperusteen tarkistaminen edellyttää uutta EKP:n päätöstä siitä, että päätös EKP/1998/14 kumotaan 1 päivästä tammikuuta 2004 lukien, ja sen EKP:n merkityn pääoman prosenttiosuuden määrittämistä, joka sellaisten jäsenvaltioiden kansallisten keskuspankkien, jotka eivät ole ottaneet euroa käyttöön 1 päivänä tammikuuta 2004 (jäljempänä "rahaliittoon osallistumattomat kansalliset keskuspankit"), pitäisi maksaa 1 päivänä tammikuuta 2004,ON TEHNYT TÄMÄN PÄÄTÖKSEN:1 artiklaMaksetun pääoman määrä ja maksutapaKukin rahaliittoon osallistumaton kansallinen keskuspankki maksaa 5 prosenttia merkitsemästään EKP:n pääomasta 1 päivänä tammikuuta 2004. Päätöksen EKP/2003/17 2 artiklassa esitetyt painoarvot huomioon ottaen kukin rahaliittoon osallistumaton kansallinen keskuspankki maksaa näin ollen 1 päivänä tammikuuta 2004 seuraavassa taulukossa sen nimen perässä ilmoitetun määrän:>TAULUKON PAIKKA>2 artiklaMaksetun pääoman tarkistaminenKukin rahaliittoon osallistumaton kansallinen keskuspankki on jo maksanut 5 prosenttia osuudestaan EKP:n merkitystä pääomasta 1 päivänä kesäkuuta 1998 päätöksen EKP/1998/14 mukaisesti. Tämän vuoksi tilanteen mukaan joko rahaliittoon osallistumaton kansallinen keskuspankki siirtää tietyn lisäsumman EKP:lle tai EKP palauttaa tietyn summan rahaliittoon osallistumattomalle kansalliselle keskuspankille, jotta päästään 1 artiklassa olevassa taulukossa esitettyihin summiin. Siirrot tehdään kansallisten keskuspankkien keskinäisiä Euroopan keskuspankin pääoman osuuksien siirtoja ja maksetun pääoman tarkistamista koskevien yksityiskohtaisten sääntöjen vahvistamisesta 18 päivänä joulukuuta 2003 tehdyssä päätöksessä EKP/2003/20(3) vahvistettujen yksityiskohtaisten sääntöjen mukaisesti.3 artiklaLoppusäännökset1. Päätös EKP/1998/14 kumotaan täten 1 päivästä tammikuuta 2004.2. Tämä päätös tulee voimaan 19 päivänä joulukuuta 2003.3. Tämä päätös julkaistaan Euroopan unionin virallisessa lehdessä.Tehty Frankfurt am Mainissa 18 päivänä joulukuuta 2003.EKP:n yleisneuvoston puolestaJean-Claude Trichet(1) EYVL L 110, 28.4.1999, s. 33.(2) Ks. tämän virallisen lehden sivu 27.(3) Ks. tämän virallisen lehden sivu 32.


title: 2010/811/EU: Euroopan parlamentin ja neuvoston päätös, annettu 15 päivänä joulukuuta 2010 , Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti (hakemus EGF/2010/018 DE/Heidelberger Druckmaschinen, Saksa)

text:
               28.12.2010

               FI

               Euroopan unionin virallinen lehti

               L 342/23

         EUROOPAN PARLAMENTIN JA NEUVOSTON PÄÄTÖS,
   annettu 15 päivänä joulukuuta 2010,
   Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti (hakemus EGF/2010/018 DE/Heidelberger Druckmaschinen, Saksa)
   (2010/811/EU)
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan unionin toiminnasta tehdyn sopimuksen,
   ottavat huomioon talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen (1) ja erityisesti sen 28 kohdan,
   ottavat huomioon Euroopan globalisaatiorahaston perustamisesta 20 päivänä joulukuuta 2006 annetun Euroopan parlamentin ja neuvoston asetuksen (EY) N:o 1927/2006 (2) ja erityisesti sen 12 artiklan 3 kohdan,
   ottavat huomioon Euroopan komission ehdotuksen,
   sekä katsovat seuraavaa:

               (1)

               Euroopan globalisaatiorahasto, jäljempänä ’EGR’, on perustettu lisätuen tarjoamiseksi globalisaatiosta johtuvien maailmankaupan huomattavien rakenteellisten muutosten vuoksi työttömiksi jääneille työntekijöille ja heidän auttamisekseen työelämään uudelleen integroitumisessa.

               (2)

               EGR:n toimialaa laajennettiin niin, että 1 päivästä toukokuuta 2009 alkaen toimitettujen hakemusten johdosta tukea voidaan myöntää myös työntekijöille, jotka ovat tulleet vähennetyiksi maailmanlaajuisen rahoitus- ja talouskriisin välittömänä seurauksena.

               (3)

               Toukokuun 17 päivänä 2006 tehdyn toimielinten sopimuksen mukaisesti EGR:n varoja voidaan ottaa käyttöön vuosittain enintään 500 miljoonaa euroa.

               (4)

               Saksa esitti 27 päivänä toukokuuta 2010 hakemuksen EGR:n varojen käyttöönottamiseksi Heidelberger Druckmaschinen AG -yrityksessä toteutettujen työntekijävähennysten vuoksi ja toimitti sitä täydentäviä lisätietoja 1 päivään heinäkuuta 2010 asti. Hakemus on asetuksen (EY) N:o 1927/2006 10 artiklassa säädettyjen rahoitustuen vahvistamista koskevien vaatimusten mukainen. Näin ollen komissio ehdottaa, että varoja otetaan käyttöön 8 308 555 euroa.

               (5)

               Tämän vuoksi EGR:stä olisi otettava käyttöön varoja rahoitustuen antamiseksi Saksan hakemuksen perusteella,

         OVAT HYVÄKSYNEET TÄMÄN PÄÄTÖKSEN:
   1 artikla
   Euroopan globalisaatiorahastosta otetaan käyttöön 8 308 555 euroa maksusitoumusmäärärahoina ja maksumäärärahoina osana varainhoitovuotta 2010 koskevaa Euroopan unionin yleistä talousarviota.
   2 artikla
   Tämä päätös julkaistaan Euroopan unionin virallisessa lehdessä.

      Tehty Strasbourgissa 15 päivänä joulukuuta 2010.

            Euroopan parlamentin puolesta

            Puhemies

         J. BUZEK

            Neuvoston puolesta

            Puheenjohtaja

         O. CHASTEL

      (1)  EUVL C 139, 14.6.2006, s. 1.

      (2)  EUVL L 406, 30.12.2006, s. 1.


title: 2009/123/EY: Neuvoston päätös, tehty 10 päivänä helmikuuta 2009 , alueiden komitean portugalilaisen varajäsenen nimeämisestä

text:
               13.2.2009

               FI

               Euroopan unionin virallinen lehti

               L 42/17

      NEUVOSTON PÄÄTÖS,
   tehty 10 päivänä helmikuuta 2009,
   alueiden komitean portugalilaisen varajäsenen nimeämisestä
   (2009/123/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 263 artiklan,
   ottaa huomioon Portugalin hallituksen ehdotuksen,
   sekä katsoo seuraavaa:

               (1)

               Neuvosto teki 24 päivänä tammikuuta 2006 päätöksen 2006/116/EY alueiden komitean jäsenten ja varajäsenten nimeämisestä 26 päivän tammikuuta 2006 ja 25 päivän tammikuuta 2010 väliseksi ajaksi (1).

               (2)

               Yksi alueiden komitean varajäsenen paikka on vapautunut Vasco CORDEIROn toimikauden päätyttyä,

         ON PÄÄTTÄNYT SEURAAVAA:
   1 artikla
   Nimetään alueiden komitean varajäseneksi jäljellä olevaksi toimikaudeksi eli 25 päivään tammikuuta 2010:

               —

               André Jorge DIONÍSIO BRADFORD, Secretário Regional da Presidência, Ponta Delgada, Açores.

         2 artikla
   Tämä päätös tulee voimaan päivänä, jona se tehdään.

      Tehty Brysselissä 10 päivänä helmikuuta 2009.

            Neuvoston puolesta

            Puheenjohtaja

         M. KALOUSEK

      (1)  EUVL L 56, 25.2.2006, s. 75.


Avis juridique important

|

31994D0899

94/899/ETY: Neuvoston päätös annettu 23 päivänä syyskuuta 1991, Euroopan talousyhteisön ja Barbadosin, Belizen, Kongon kansantasavallan, Fidzin tasavallan, Guyanan tasavallan, Norsunluurannikon tasavallan, Jamaikan, Kenian tasavallan, Madagaskarin tasavallan, Malawin tasavallan, Mauritiuksen, Ugandan tasavallan, Saint Kitts ja Nevisin, Surinamen tasavallan, Swazimaan kuningaskunnan, Tansanian yhdistyneen tasavallan, Trinidadin ja Tobagon tasavallan sekä Zimbabwen tasavallan välisen ruokosokeriin toimitusjaksoilla 1989/1990, 1990/1991 ja 1991/1992 sovellettavia takuuhintoja koskevan sopimuksen tekemisestä kirjeenvaihtona

Virallinen lehti nro L 355 , 31/12/1994 s. 0010 Suomenk. erityispainos Alue 3 Nide 66 s. 0147  Ruotsink. erityispainos Alue 3 Nide 66 s. 0147

NEUVOSTON PÄÄTÖS annettu 23 päivänä syyskuuta 1991,Euroopan talousyhteisön ja Barbadosin, Belizen, Kongon kansantasavallan, Fid Ozin tasavallan, Guyanan tasavallan, Norsunluurannikon tasavallan, Jamaikan, Kenian tasavallan, Madagaskarin tasavallan, Malawin tasavallan, Mauritiuksen, Ugandan tasavallan, Saint Kitts ja Nevisin, Surinamen tasavallan, Swazimaan kuningaskunnan, Tansanian yhdistyneen tasavallan, Trinidadin ja Tobagon tasavallan sekä Zimbabwen tasavallan välisen ruokosokeriin toimitusjaksoilla 1989/1990, 1990/1991 ja 1991/1992 sovellettavia takuuhintoja koskevan sopimuksen tekemisestä kirjeenvaihtona (94/899/ETY) EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 113 artiklan,sekä katsoo, ettäneljänteen AKT-ETY-yleissopimukseen liitetyn AKT-sokeria koskevan pöytäkirjan N:o 8(1) täytäntöönpano olisi varmistettava sen 1 artiklan 2 kohdan mukaisesti sokerin yhteisen markkinajärjestelyn hallinnon mukaisesti, jaEuroopan talousyhteisön ja mainitussa ruokosokeriin toimitusjaksoilla 1989/1990, 1990/1991 ja 1991/1992 sovellettavia takuuhintoja koskevassa pöytäkirjassa tarkoitettujen valtioiden välinen kirjeenvaihtona tehty sopimus olisi hyväksyttävä,ON PÄÄTTÄNYT SEURAAVAA:1 artikla Hyväksytään Euroopan talousyhteisön ja Barbadosin, Belizen, Kongon kansantasavallan, Fid Ozin tasavallan, Guyanan tasavallan, Norsunluurannikon tasavallan, Jamaikan, Kenian tasavallan, Madagaskarin tasavallan, Malawin tasavallan, Mauritiuksen, Ugandan tasavallan, Saint Kitts ja Nevisin, Surinamen tasavallan, Swazimaan kuningaskunnan, Tansanian yhdistyneen tasavallan, Trinidadin ja Tobagon tasavallan sekä Zimbabwen tasavallan välinen ruokosokeriin toimitusjaksoilla 1989/1990, 1990/1991 ja 1991/1992 sovellettavista takuuhinnoista kirjeenvaihtona tehty sopimus.Sopimusteksti on tämän päätöksen liitteenä.2 artikla Neuvoston puheenjohtajalla on oikeus nimetä henkilö, jolla on valtuudet allekirjoittaa sopimus yhteisöä sitovasti.3 artikla Tämä päätös julkaistaan Euroopan yhteisöjen virallisessa lehdessä.Tehty Brysselissä 23 päivänä syyskuuta 1991.Neuvoston puolestaPuheenjohtajaP. BUKMAN(1) EYVL N:o L 229, 17.8.1991, s. 216